ধন দাশ 


প্লাইসটোৌসিনের মান্ুষ 


সিল 


প্লাইসটোগিনের মানুষ 


সাধন দাশগুপ্ত 


একমাত্র পরিবেশক 
এন, ভটাচার্য ৪৪ কোঃ 

৫, শ্যামাচরণ দে স্ট্রীট, 

কলিকাতা-৭০০ ০৭৩ 


Pleistocener Manus 

( The Story of the man upto 
new-stone age 

Sadhan Dasgupta 

Price Rupees Ten only 
প্লাইসটোসিনের মানুষ 

লেখক 2 সাধন দাশগুপ্ত 


পথম প কাশ 
১লা বৈশাখ ১৩৯৬ 


পৃকাশক £ নীহারকণা ব্যানাজী 
অবস্তীপুর, মণ্ডল পাড়া, উত্তর ২৪ পরগণা 
দ্রুতডাক ৭৪৩১২৭ 


পৃচ্ছদ £ অভিমন্থ্য দাস 


মূল্য : দশ টাকা মাত্র 


মুদ্রাকর £ 
স্টার পি ণ্টিং পেস 
২১/এ রাধানাথ বোস লেন 


কলিকাতা-৭০০ ০০৬ 


1২ mS = ১5০ 


সেই লোকটি, তৈমুর বাহিনী আর--* 


__ সকাল বেলা হাকডাক শুনে দরজা খুলে দেখি সেই লোকটি_-যে আমাকে 
ছেঁড়াপু'থি জুগিয়ে অনবরত লেখার জন্য তাগিদ দিয়ে এসেছে, আর সঙ্গে টেমার 
লেনের তৈমুর বাহিনী মানে খোকন-ন-বাবলু-তপন-শিবু আর রত্বার দল। হকচকিয়ে 
বলি, ব্যাপারটা কি ?_-লোকটি গম্ভীর শ্বরে বলল, ব্যাপার গুরুতর । গুহা মানুষের 
কথা বলা হয়নি । ওটা বলা দরকার ।-__আমি মিনমিন করে বলি, কেন? তার 
কিছু কিছু তো ‘হাতিয়ার থেকে যন্ত্র বইটাতে বলা হয়েছে ; তবে ?_লোকটি ধমক 
দিয়ে বলে, কিছুমিছু নয়। ঠিকঠাক বলা দরকার সঙ্গে তৈমুর বাহিনী সমস্বরে 
হ্যা হ্যা করে কোরাস তোলে । আমাকে আর কিছু বলতে না দিয়ে লোকটি বলে, 
সময় কম। এইটা ধর। যা দিলাম ওটা ধরেই লেখ । শুধু দেখ ঢাউদ কিছু যেন 
আবার না করে ফেলো । এবার চললাম। 
ওরা তো চলে গেল। যা ধরতে দিয়েছিল দেখি সেটি একটা মুখ খোলা পুরু 
লেফাফা । লেফাফাঁট! খুলে দেখি কতগুলো না-ছড়া-না-কবিতা কিনুত লেখা। মাথা- 
মুণ্ড বোঝা বেশ শক্ত । ওগুলো নিয়ে ওলোট পালোঁট করে দেখি একটা ইতিবৃত্তের 
ছক যেন উকি মারছে। জানি, লোকটা যখন একবার হানা দিয়েছে, তখন কাজ 
শুরু করতে দেরি করলে আরো তাগিদ ধমকধামক দেবে। সঙ্গে তৈমুর বাহিনীও 
থাকছে! কাজেই লেফাফার ও ছড়াগুলোকে ধরে ধরে টেনে টেনে লিখতে হলো । 
| আর শেষমেশ একদিন তৈমুর বাহিনীর হাতে ওটা সমর্পণ করলাম। এবার আমার 
হাফছাড়ার পালা । 
লোকটির ছড়া যেখানে শেষ লেখাও সেখানে শেষ । প্লাইসটোসিন যুগের শেষ 
1 ৮০০০ খৃষ্ট পূর্বে, মধ্য প্রস্তর যুগের শেষ হলো ৬০০০ খৃষ্ট পূর্বাব্ধে। আর মান্তষ 
কৃষি জেনেছে ৬:০০ খৃষ্ট পূর্বাব্দের কিছু পরে, নবপলীয় যুগে । লোকটা মাম্ুযকে বন 
| থেকে ধরে এনে গ্রামের ঘরে ঢুকিয়ে থেমেছে। কাজেই এই বইও ওখানে শেষ। 
| পরে দেখি, আরে, এর পরের গল্পতো আগেই বলা হয়েছে) বলা হয়েছে 
[হাতিয়ার থেকে ঘর, থালীসের গাধা, ফিনিক্সের নবজন্ম, ষ নিয়ে বইকটিতে। 
আর তারপরের ঘটনা এটমের সংসার, দেশকাল ও আপেক্ষিকতা আর এই বিজ্ঞান 
বইগুলিতে।__বুঝলাম লোকটি বিবেচক। 
| একটা শুধু মজা--এই বইটি আগে লেখা হলেও ছাপা হয়ে আগে এন ‘এই 
বিজ্ঞান । লোকটি এমন গোলমাল বাধিয়ে গিয়েছে যে ছাপাখানায় ওলোট পালোট 
ঘটে গেছে।-_এ নিয়ে আবার কবে যে ধমকধামক দেবে__সেই ভয়েই আছি। 


|| 


সাধন দাশগুগ্ু 


প্লাইসটোসিনের মানুষ 
সুচীপত্র 


প্রথম পর্যায় 


্‌ (১) যাযাবর হাস ১ 

J (২) ভাঙা হাড়ির হাটে ৮ 
(৩) বারো ভূতের খপ্পরে ১৫ 
(৪) যত পাথুরে প্রমাণ ২০ 
(€) বাঘ তাড়ানো শীতে ২৩ 


দ্বিতীয় পর্যায় 


(৬) নীড়ের সন্ধানে ৩২ 
(৭) হঠাৎ ছবির ঝলকানি ৩৭ 
(৮) ফ্লিণ্ট-ফ্লিণ্ট-ফ্লিট ৪১ 
(2) তেমাথার মোড়ে ৪৫ 
(১৭ এতটুকু বাসা ৪৯ 


সংশোধন £ 
২৯ পৃষ্ঠাতে যে ছড়াটি আছে তার শেষ লাইনটি ‘পূরণ না হয় কুন্ধ কভু?” 


আলো আরও আলো, রোমাঞ্চকর রসায়ন» 
ভাষাগণিত। 

গ্রাইসটোসিনের মানুষ, হাতিয়ার থেকে যন্ত্র 
থালীসের গাধা, ফিনিক্সের নবজন্ম, যন্ত্র নিয়ে। 
এটমের সংসার ( ১ম পর্ব), এটমের সংসার 


(২য় পর্ব )। 

এলবার্ট আইনস্টাইন : সঙ্গ ও নিঃস্ব, দেশকাল ও 
আপেক্ষিকতা। 

এই বিজ্ঞান 

মির্জা গালিব, অন্তকুঠার (ডঃ স্থশীলকুমার 
মুখোপাধ্যায়ের সহযোগিতায় )। 


সমুদ্রভাবন| (ডঃ সুশীলকুমার মুখোপাধ্যায় )। 


প্রাইসটোসিনের মানুষ 
প্রথম পর্যায় £ যাযাবর হান 

কোথা হইতে আইল মানুষ কোথায় ছিল ঘর । 
ডারউইনের তত্বে ধর বাঁদর অতঃপর ॥ 
সেই সে মানুষ সঙ্গে লয় বিশেষ চিহ্ন পাঁচ। 
খাড়া দেহ, চোখ, হাত, বাক্য, ঘিলুর ছাচ ॥ 
চারপ্রহরে নরের স্থিতি বছর লাখ সাত। 
পহেলা! প্রহরে হলেন লেঠেল জগন্নাথ ॥ 
দ্বিতীয় প্রহরে তিনি কিরাত ধনুর্ঘর ৷ 
তৃতীয়ে পৃথিবী দেখি তাহারই নির্ভর ॥ 
চতুর্থ প্রহরে প্রভু বিশশতকে আসি । 
ইতি উতি চাহি ভাবে কোথা যাই ভাসি ॥ 
প্লাইসটোসিন যুগশেষে যখন ঘর পায়। 
পুরানো সেই দিনের কথা বলি এ পর্যায় ॥ 

মান্য আইল রে__ 


বিংশশতাব্দীর শুরুতে আমেরিকার একজন শিক্ষক তার ছাত্রদের 
শেখালেন ডারউইনের বিবর্তন তত্ব” শোনালেন মানুষের পূর্বপুরুষ, 
বল৷ যায়, বনমানুষদের অথবা! বাদরদের ।-_শোন কথা ! মানুষ__যে 
কিনা সেদিন রেডিও আবিষ্কার করেছে, এনেছে এক্সরে, __টেলিগ্রাফ- 
টেলিফোনের তারের ঠাসবুনোটে দূরের শব্দকে কাছে এনেছে_ আর 
আছে স্টিম ইঞ্জিন, ইলেকট্রিক মেশিন, ট্রেন আর মোটর গাড়ি - সেই 
মানুষের পূর্বপুরুষ বাঁদর ? কী ঘেন্না, কী ঘেন্না! আর কী বেয়াদবি ! 
সহরের একদল নামকরা হোমরা চোমরা লোক সেদিন রাস্তায় 
শোভাযাত্রা করলেন-_ সঙ্গে ফেন্ট,নে লেখা-_“আমরা বাদর নই, আর 
আমাদের নিয়ে বীদরামো করতে দেবনা ।-সব মিলিয়ে মহা 


২ প্লাইসটোসিনের মানুষ 


গোলমাল । শেষমেশ বেচারা মাস্টারমশায়ের আদালতে বিচার হলো । 
বিচারক মশায় অশেব গান্তীর্য নিয়ে রায় দিলেন-_মানুষের সঙ্গে বাদারের 
কোনো সম্পর্ক নেই; আর আসামীর ১০০ ডলার জরিমানা ! 
বেচারা ডারউইন ! প্রকৃতির রাজত্বে প্রাণজগতের আবির্ভাব আর 
তার বিস্তৃতি-অগ্রগতির কথা জানতে চেয়ে তিনি যে প্রমাণভিত্তিক 
তত্তুটি প্রতিষ্ঠা করলেন আদালতের এককলমের খোঁচায় তা নাকচ হয়ে 
গেল। আর আজকের দিনে মানুষ যখন টাদে পা দিয়েছে তখন 
সেইমানুষের সঙ্গে তার পূর্বপুরুষের সম্পর্ক খু'জে পেতে আত্মীয়তা 
করতেও তো কী লজ্জা ! 

আজকের দিনে আকছার কুইজ প্রোগ্রাম হচ্ছে। মনে করা যাক 
এরকম একটা আসরে জিজ্ঞেস করা হলে! - সেই প্রাণীটি কে যে ইচ্ছে 
করলে পাহাড় সরাতে পারে, একদিনে হাজার হাজার মাইল যেতে 
পারে, পারে মেঘের উপরে উড়তে, জলের গভীরে সাঁতার দিতে”_যার 
চোখে খুব ছোট থেকে খুব বড় জিনিসও ধর! পড়ে, একজায়গায় বসে সে 
শুনতে পারে দুরদুরান্তের খবর, দেখতে পারে সাতসমুদ্ধ,ব্ল, মহাকাশের 
রঙিন ছবি, যে পারে এই পৃথিবীকে ইচ্ছেমত সাজাতে, সে প্রাণীটি 
কে? না, একোনে রূপকথা উপকথার দৈত্য দানব নয়। এই প্রাণী 
হলো! মানুষ ! 

অথচ এই মানুষের শরীরে কোনো অস্ত্র নেই। তার থাবা নেই, নখ 
নেই, শিং নেই, ডান! নেই, নেই পাখনা, গণ্ডারের মত খড়গ অথবা 
হাতির মত গোদা পা আর দাত। অন্য প্রাণী থেকে এই দুবলা 
হাবল। প্রাণীর বিশেষত্ব মাত্র পাচটি । সে খাড়া হয়ে দাড়াতে পারে 
_ আবার শরীরকে দুমড়ে মুচড়ে অনেক ভাজে ভাঙতে পারে; তার 
দুটো হাত আছে__যে হাত দিয়ে সুন্ম থেকে ভারি, সহজ থেকে জটিল 
কাজ করতে পারে-_যার তুলনা আজকের দিনেও কোন ইঞ্জিনিয়ার 
করতে পারে নি। 

তার তীব্র ফোকাস যুক্ত ছুটি চোখ আছে- যে চোখের সাহায্যে সে 


প্রথম পর্যায় > 


ত্রিমাত্রিক অবস্থান বুঝতে পারে, পারে রঙ চিনতে, আকার প্রকারের 
ঠিকমতন আয়তন বুঝতে । আর সে পারে কথা বলতে। পাখিদের 
মত কিচির মিচির বা জন্তদের মতো গর্জন নয়। অজস্র অনর্গল কথ! 
_যে কথার অর্থ আছে, ইঙ্গিত আছে, চিন্তার ছোওয়া আছে । এক- 
কথায় মানুষের নিজস্ব এক সচল ধনী ভাষা আছে__যা৷ সে কথার সুত্রে 
ব্যবহার করতে পারে। আর সবার উপরে মানুষের শ্রেষ্ঠ বিশেষত্ব 
হলো তার মস্তি! ফুটবলের খোলে রবারের স্পঞ্জের মত মাথার 
করোটির মধ্যে একতাল বিবর্ণ ধূনর যে বিশ্রি পদার্থটা আছে সেটির 
জন্যই মানুষ মানুষ ! এই মস্তিষ্কের আকৃতির জন্য নয়, আকার 
আয়তনের বিচারে এটি তুলনাহীন | এই মস্তিফ আছে বলেই মানুষ 
উপকথার দৈত্য-দানবের অদ্ভুত-কিস্তুত কাজকারবার করতে পারে । 
করতে পারে যন্ত্র নিয়ে। সে যে ওড়ে, দেখে বা শোনে, জোরে যায়, 
বা নিচে নামে_ সবই সে করতে পারে, সহজেই পারে- কারণ মানুষই 
একমাত্র প্রাণী যে বন্ধ গড়তে পারে । 

প্রাণীতাত্বিক জগতের মত এই যন্ জটিল থেকে জটিলতর রূপ পেয়েছে। 
সে যে টাদে নেমেছে, মঙ্গলগ্রহ-বৃহস্পতির খবর জেনেছে, হ্যালির ধূম- 
কেতুর তত্বতালাশে নামছে__এসব কাজই করছে সেই ছরপেয়ে-দ্ুহাতের 
খাড়। দাড়ানো মানুষ । করছে ভাষায় আলোচন! করে, মস্তিষ্কের 
সাহায্যে, যন্ত্র উদ্ভাবন করে। -_যন্ত্রেরও বিবর্তন আছে। আবার 
ডারউইনের তত্বের মত সারভাইভেল অফ দি ফিটেস্ট বা যোগ্যতমের 
উদ্বর্তনের মত যন্ত্রের টিকে থাক! আছে। কাজেই যদি বল৷ যায় 
আদি প্রোটোজোয়া থেকে মানুষের যেমন উদ্ভব__তেমনি আজকের 
যন্ত্রের আদি পুরুষ হলে! একটা চোখামুখ লাঠি_-তবে সন্দেহ সংশয় 
নিয়ে একথা শুনলেও, বোধহয়, আজকাল আর কেউ আদালতে, একথা 
বলার জন্য, মামলা দায়ের করবে না ! তবু কথাটা কিন্তু সত্যি 1... 
মজা হলো__মানুষের ইতিহাস আর যন্ত্রের ইতিহাস দুটোই পাশাপাশি 
চলে এসেছে । প্রয়োজনে মানুষ যন্ত্র গড়েছে_যন্ত তাকে অগ্রগতি 

দিয়েছে__জানিয়েছে অনেক সমস্তা। । আবার সমস্তার সমাধানে মানুষ 
যন্ত্র এনেছে__আবার সে এগিয়ে চলেছে । মানুষের ইতিহাস আর 
যন্ত্রের ইতিবৃত্ত দুটোই যেন সমান্তর রেখা__যার উপর দিয়ে মানুষের 
অগ্রগতির রেল গাড়িটি চলে চলেছে ! কাজেই যন্ত্রকে বুঝতে হলে 
মানুষের নিজস্ব গল্পটুকুও শুনতে হয় ৷ 

কবে মানুষ এল আর কবে সে যন্ত্র গড়ল__এ দুটো প্রশ্নের উত্তর সঠিক 
জানা নেই। বলা হয় আজ থেকে ছুকোটি বছর আগে পৃথিবীর প্রাণের 
উদ্ভব । আর মানুষ প্রজাতির আবির্ভাব মোটে সাত আট লাখ বছর! 
এই যে সাত-আটি লাখ বছরের মানুষের ইতিহাস-_-বিজ্ঞানীরা এটিকে 
মোটামুটি চারটি ভাগ বা পর্যায়ে ফেলেছেন। প্রথম পর্যায়ে, উচ্চ 
শ্রেণীর স্তন্তপায়ী প্রাণীদের পরিবারের ছুই পাঁ-ছুই হাত আলা! মাটিতে 
বসবাসকারী যে সব প্রজাতি আদিতে নিজেদের মধ্যে আকছাআকছি 
গ্রতিদন্দিতা করেছিল-_আধুনিক মানুষ, যাকে বিজ্ঞানে বলে হোমো- 
সেপিয়েন্স অর্থাৎ বুদ্ধিমান মানুষ” _তাদেরই একটি বিশেষ শ্রেণী ছাড়া 
আর কিছু নয়। এছাড়া অন্য শ্রেণী যাদের আদর করে কেউ বলেছে 
কপিমানুষ, বানর মানুষ, অর্ধনস্তি্ধ মানুষ বা হোমোনিড--হোমো 
সেপিয়েন্সদের সঙ্গে লড়াই করে অথবা প্রকৃতির সঙ্গে মোকাবেলা না 
করতে পেরে তারা সকলেই পৃথিবীর বুক থেকে নিশ্চিহ্ন হয়ে গেছে । 
প্রায় ছয় সাত লাখ বছর ব্যাপী বিস্তৃত এই পর্যায়। এরই কোনে৷ 
এক সময়ে হোমো সেপিয়েসদের আবির্ভাব ঘটেছে। প্রাণিতাত্বিক 
বিচারে এরা ছিল একটি মাত্র অঞ্চলের অধিবাসী-_সে অঞ্চল হলো 
প্রাচীন জগতের অংশ-_এশিরা ইউরোপের আজকের তুষার রেখার 
দক্ষিণে! নতুন জগৎ বা আমেরিকায় এই প্রজাতি প্রথম পর্যায়ে 
পৌঁছেছিল বলে সংশয় সন্দেহ আছে। অথচ অন্য সব প্রজাতি-যারা 
হোমোনিড বা আধা মানুষ-_নাঁনা জায়গায় তাদের চিহ্ন দেখা গেছে। 
বিজ্ঞানীরা মনে করেন, এই প্রথম পর্যায়ের শেষ ঘটে তুষার যুগের 
শেষে। সেই অসম্ভব কনকনে ঠাণ্ডা আবহাওয়ার সঙ্গে যুজতে গিয়ে 

মানুষ একলাফে অনেক কিছু সে যুগে তৈরি করে বসে । এই পর্যায়ে 
তারা হাতিয়ার তৈরি করেছে, কথাও বলতে শিখেছে । আর এই 
পর্যায় শেষ হবার আগে তারা আগুনের ব্যবহার শিখেছে । তবু এই 
পর্যায়ের শতকরা নিরানববই ভাগই আমাদের অজানা । কাজেই 
মানুষের ইতিহাস আর তার যন্ত্রের ইতিবৃত্তের মোটাছুটি নবব,ই ভাগই 
অন্ধকারে ঢাকা । 

প্রথম পর্যায়ের শেষে যে তুষার যুগের স্থষ্টি হয়েছিল__তার ব্যাপ্তি 
প্রায় ত্রিশ হাজার বৎসর_এই সময়টাই মানুষের ইতিহাসের দ্বিতীয় 
পর্যায় । এই সময়ে মানুষ খাদ্য পাক করতে শিখেছে, উষ্ণ পরিধেয় 
সেলাই করতে পেরেছে ৷ হাতিয়ারের উন্নতি ঘটিয়েছে__-এমনকি তীর- 
ধন্ুকও আবিষ্কার করতে পেরেছে। আর পেরেছে শিকারের সঙ্গী 
হিসেবে কুকুরকে পোষ মানাতে। এসব যোগাড় যন্ত্রের প্রস্তুতির পর 
প্রাচীন পৃথিবীর শীত প্রধান অঞ্চলের প্রাচুর্যময় শিকার ভূমিতে সে 
এগিয়ে গেল ;_এমনকি বেরিং প্রণালি পার হয়ে আমেরিকাতেও 
হাজির হলো । শিকার করা তখন তার কাছে অনেক সহজ হয়ে 
উঠেছে। তাছাড়া আগুনের নিয়ন্ত্রণ করতে পেরেছে বলে_-তার হাতে 
তখন খানিকটা অবসর সময় ধরা দিয়েছে। সে তখন ছবি আঁকে, 
শিল্প কারিগরিতে বিশেষজ্ঞতা পাবার চেষ্টা করে। তবু; এযুগে 
মানুষ প্রকৃতিকে চ্যালেঞ্জ করতে শেখেনি। অন্য প্রাণীরা যেমন 
প্রাকৃতিক জগতে প্রকৃতিকে মেনে নিয়ে টিকে ছিল-_মানুষও তাই। 
তফাতের মধ্যে আগুন আর গরম পোশাক থাকায়__যেখানে তার 
থাকার কথা নয়, সেখানেও অবরেসবরে সে হাজির হয়েছে, অনাহুত 
হয়ে থেকেও গেছে।-_অর্থাৎ প্রকৃতির সহজাত নিয়মবিরুদ্ধ কাজ করার 
শুরু হলো এই সময়ে। আর এই সময়েই মানুষের সংস্কৃতির সুচনা ৷ 
_ সংস্কৃতি বলতে যে সব জানা বহুজানা সংজ্ঞা আছে_-তা না! বলে 
বরং বল৷ যায়, সংস্কৃতি হলো--মানুষকে করতে শেখানো হয়েছে বলে 
যে সব কাজ সে করে বা করে থাকে, তার যোগফল । 

১০ তৃতীয় পর্যায়ের শুরু আজ থেকে আট হাজার 
বছর আগে_ মোটামুটি খৃষ্টপূৰ্ব ৬০০০ 'সালে। এই সময়ে মানুষ 
খামারের পশু পোষ মানিয়েছে, কৃষিকাজ শুরু করেছে, জেনেছে 
পোড়ামাটির ব্যবহার । তার! মাটির বাসন যেমন গড়েছে, তেমনি 
তামা গলিয়েছে, ব্রোঞ্জকে তৈরি করেছে। চাকার ব্যবহার জেনেছে 
বলে শকটে চেপে ছুটে গেছে। মুখের ভাষাকে লিপিবদ্ধ করতে 
পেরেছে। আর জেনেছে গণনার পদ্ধতি । এমনি করে অতিদ্রুত 
সাংস্কৃতিক অগ্রগতির রথে ছুটে চলেছে সে। আর ছোটার সময়, 
হাতিয়ার নিয়ে ভাবনা তাকে বিজ্ঞানের দ্বারে এনে দিয়েছে। সে 
হাতিয়ার-যন্তরের তত্ব খুঁজে বের করতে চেয়েছে। তত্ত্ব যখন পায়, তখন 
নতুন হাতিয়ার-যন্ত্র তৈরি কর! সহজ হয়। এই সময়ে ঘোড়াকে 
সঠিকভাবে রথে যুজতে পেরেছে মানুব। আর পেয়েছে লোহা এবং 
ইস্পাত । এই খুজে পাওয়ার পথ ধরে মানুষ পেল মুদ্রা, কামান, 
মুদ্রাযিন্ত, গভীর সমুদ্রের জাহাজ, বাম্পীয় ইঞ্জিন, বিদ্যুৎ পৃথিবী 
পর্যটন, যোগাযোগ ব্যবস্থা, আধুনিক বাণিজ্য__এসবই পিঠাপিঠি দেখা 
দেয়। এই পর্যায়ে মানুষ পৃথিবীর সম্পদের অপব্যয় করেছে__সেই 
প্রাচীন কালের মত, নিজেদের মধ্যে হানাহানি করে গেছে। প্রকৃতিকে 
চ্যালেঞ্জ করতে গিয়ে অপচয়ের মধ্য দিয়ে এসেছে সংস্কৃতির উন্মত্ত 
অগ্রগতি । আর তার ফলশ্রুতি হলো প্রকৃতি, মানব আর তার 
সংস্কাতি-_সবই সংকটের মুখে দাড়িয়ে ! 

বর্তমানে, বিশশতকে, আমরা ইতিহাসের চতুর্থ পর্যায়ের দরজার 
চৌকাঠে দাড়িয়ে ।  টেকনোলজিক্যাল উন্নতির বিকাশের সঙ্গে সঙ্গে 
আমরা পৃথিবীকে ছাড়িয়ে বিস্তৃত হয়েছি-_তেমনি পৃথিবীকে ধ্বংস 
করার মুখে দাড়িয়ে আছি। প্রকৃতির ভারসাম্য এমনভাবে বিনষ্ট 
করেছি_-ষে বেচারা! প্রকৃতিকে যদি পৃথিবীর প্রাণজগৎ টিকিয়ে 
রাখতে চেষ্ট। করতে হয়, তবে মানুষকে বলি না! দিয়ে উপায় নেই। 
আর অন্য পথ হলো-_ যেমন পূর্বপুরুধরা মানুষকে একটিমাত্র প্রজাতিতে 


প্রথম পর্যায় ৭ 
পরিণত করেছিল তেমনিভাবে মানুষের সব চিন্তাভাবনা ঝাড়াই বাছাই 
করে তার সাংস্কৃতিক উত্তরাধিকারের ক্ষতি না করে প্রকৃতিকে 
স্বমহিমায় পুনঃগ্রতিষ্টিত কর! :_ মানুষের বিবর্তনের গতিকে অব্যাহত 
রাখা ।-_এককথায় চতুর্থ পর্যায়ের কাল যে কতদিন হবে ত! কেউ 
বলতে পারে না। 

এই সময়টি জান! নেই বলেই, মানুষের অগ্রগতির দ্বিতীয় লাইনটি__ 
যেটি যন্ত্র তা নিয়ে নতুন করে ভাবনা চিন্তার শুরু । -কারণ আজকের 
মানুষের সংস্কৃতির সিংহভাগ নিয়ে আছে যন্ত্র, আর তার যন্ত্রণার -জন্তাই 
মানুষের প্রকৃতিকে নিয়ে এত ছটফটানি, নিজেকে টিকিয়ে রাখার জন্য 
চিন্তাভাবন। ৷ 

টাদে পা দিয়ে আর্ম্্ং বললেন__একটি পা ফেলা মানে মানুষের 
অগ্রগতিতে কত বড় লাফ দেওয়। !_এই পা! ফেলা মান্ুৰ বহুবার 
করেছে। তাতে অগ্রগতির যে স্থচনা দেখা দিয়েছে__সেই সুচনা 
মানুষকে কোথায় নিয়ে এসেছে, নিয়ে গেছে;_সে নিয়ে ভাবনার 
শুরুও এই চতুর্থ পর্যায়ে । 

যন্ত্রের যন্ত্রণা নিয়ে এই ভাবনার উদ্ভব । বিবর্তনের ধারায় যন্ত্রকে নতুন 
করে চিনতে চাওয়ার চেষ্টারও আরম্ভ এ যুগে । 

গ্রীকদের ছুটি অমরকাব্য ছিল-_ইলিয়াড আর ওডেসী ৷ ট্রয়নগরী 
ধ্বংস করে গ্রীককুলের নেতা ওডেসিয়ুস বহুদিন ধরে সমুদ্রে ভাসতে 
ভাসতে নানা বিপদের বাধা কাটিয়ে অবশেষে নিজের দেশ ইথাকায় 
কিরে যান। তার যাবার পথের বর্ণনায় যে সব দেশ ব! প্রাণীর দেখা 
পাওয়। গেছে তার সবটাই কল্পনা নয়, রূপকথা নয়। পণ্ডিত মহল এই 
সত্য আবিষ্কার করেছেন। ওডেদী যেমন সবটাই রূপকথা নয়, তেমনি 
আবার সবটাই সত্যি মনে করা ভূল । ভ্রমণ বৃত্তান্তের সঙ্গে রূপকথা 
জড়িয়ে আছে । পাহাড় হয়েছে দেত্য, দ্বীপবাসী অসভ্যরা একচক্ষু 
রাক্ষস হয়ে দেখা দেয়। মানুষের ইতিবৃত্ত তেমনি এক ওডেসী_ 
যেখানে সব সত্যিকে হওয়া যায় না, জানা যায় না ।_ভবু এই 


৮ প্রাইসটোসিনের মান্থষ 


ইতিবৃত্তকে না জানলে চতুর্থ পর্যায়ের চৌকাঠে মানুষকে দাড়িয়ে যে 
থাকতে হবে! কোথায় সে যাবে ?_ধ্বংসের পথে ; না, প্রকৃতির 
ভারসাম্য বজায় রেখে বিবর্তনের পথে? অতিমানুৰ হবার রাস্তায় ? 
এই প্রশ্ন নিয়ে বিংশশতাব্দীর শুরু । এই প্রশ্নের উত্তর খোজার 
হাতিয়ারও যন্ত্র।_এও এক যন্ত্রণা ! 

সেই যন্ত্রণা নিয়ে মান্ুব নিজের ইতিহাস খোৌজে__পেছনের চলে আসা! 
যাত্রাপথের দিকে তাকায় ; আর সামনে দেখে ভবিষ্যঘকে । পেছনের 
পথ যে কত অন্ধকার আর কত দীর্ঘ ! সামনের পথও যে তাই !--- 


(কোরাস ).........কোথা হইতে আইল মানুষ, কোথায় তাহার ঘর? 
ডারবিন সাহেব নিদ্বান হাকেন, খোজহ বান্দর ! 
সেই তে মানুষ পা ফেলিল গুহ] ছাড়ি চান্দে। 
হাতিয়ারের শিকলি দিয়া প্রকৃতির 'বান্ধে। 
মান্য আইল রে__ 
প্রাইসটোসিনের দরিয়া বাইয়া 
মানুষ আইল রে।...... 


(২) ভাঙা হাঁড়ির হাটে 


ডারউইনের এভোলিউশন থিয়োরি ব বিবর্তনবাদ যখন মোটামুটি 
বিজ্ঞানীরা মেনে নিয়েছেন আর আমজনত। যখন ক্ষুব্ধ হয়ে বাঁদরকে 
মানুষের পূর্বপুরুষ বলে অতি অনিচ্ছায় জেনেছে, তখন বিংশশতাব্দীর 
প্রথমভাগে হঠাৎ ইউরোপে জিনিসপত্রের বিশেষ করে মদের দাম দুম 
করে বেড়ে যায়। একজন অসুখী জার্মান গীতিকার মহাদুঃখে একটি 
গান লেখে । যেটি সেদিন জার্মানিতে বেশ পপুলার হয়। জার্মান 
গানটির অংশ বিশেষের গোত্রান্তরটি হলো_ 


প্রথম পর্যায় ৯ 
বদর, তুই গাছেই ছিলি, লাজ খসিয়ে নামলি কেন ভূমে 
তুই দাত সরালি, খাড়া হলি, ঝরিয়ে ফেলিস লোমে ! 
শোনরে, বীর, শোন__ 
তোর রূপান্তরের হ্যাপায় পড়ে আমার ঝঞ্ধি কী ভীষণ! 
জাতে মানুষ, ধর্মে বাঁদর এই সরাইখানার মালিক 
দাম বাড়িয়ে গ্লাসে বিয়ার এখন ঢালছে অল্পখানিক। 
শোনরে, বার, শোন _ 
তোর রূপান্তরটি পূর্ণ হবে কোন যুগে কখন !_ 


বেচারা নেশাখোর অনামা জার্মান গীতিকার রূপটাদ পক্ষীটির দুঃখে 
আমাদের সমবেদনা না থাকুক, তার মানুষের আবির্ভাব সন্বন্ধে জ্ঞান 
দেখে অবাক হতে হয় । অন্যদিকে তার আশা রূপান্তরের পথে মানুষ 
আরও উদার সভ্য ভদ্র হবে । তবে এই শেষ রূপান্তরে তারও যে 
পরিবর্তন ঘটতে পারে সে সন্তাবনাটুকু তার নেশার চোখে ধরা 
পড়েনি।-_সে যাক। এই গান জানাচ্ছে বাদরদের এক লাঙ,লহীন 
শাখা গাছ ছেড়ে মাটিতে নেমেছিল-_তাদেরই একশ্রেণী থেকে মানুষ 
প্রজাতির আবির্ভাব ! এই সংবাদ কতটা সত্যি? 

মানুষের ইতিহাসের প্রথম পর্যায় কালের সাত আট লাখ বছরে কি 
ঘটে গেছে তার হদিশ জানতে গেলে নিদেন পক্ষে ছু'তিন লাখ বছর 
তো লাগেই । এত সময় কোথায়? অন্যদিকে যে সব মালমশলা! 
খুঁজে পেতে নিয়ে এই যুগের ইতিহাস তৈরি হবে তা এতই ছি'টে 
ফৌটী__লগন্ত যে, বলা বায়, এই পর্যায়ের শতকরা নিরানব্বই ভাগ 
আমাদের অজানা । কাজেই মানুষের ইতিহাসের পুরো নব্বই ভাগ 
অন্ধকারে ঢাকা । তবু অন্ধকার সরিয়ে যে টিমটিমে আলোর শিখাটুকু 
ধরা যায় তা হলো--সেকালের রোমন্থন কোনো কোনো প্রজাতি 
এখনো করে চলেছে। তাছাড়া ফসিল আর নানা জাতের হেতের 
কংকালের গুদামখানা! হাতড়ে পাওয়া তথ্য । সেই সামান্ত সথত্রটুক 
হাতে নিয়ে আজকের মানুষ তার পূর্বপুরুষের সন্ধানে ডিটেকটিভি 


১০ প্নাইসটোসিনের মানুষ 
করতে বেরিয়ে পড়ে !__বিশ্বের সেরা ডিটেকটিভ গল্প লেখা শুরু হলো 
ডারউইনের কাল থেকে । তার আগে অবশ্য ইতিউতি খেশজখবর 
নেওয়া চলেছিল ; তবু জবরদস্ত তত্ব দিলেন ডারউইন ! 

আমাদের আদিম দিদিমাঁ_যার বংশে মানুষ গরিলা শিম্পাপ্ী__ 
এসবের উদ্ভব__বিজ্ঞানীরা তাকে ডাকেন ড্রাইয়োপিথেকাস। এই 
ড্রাইয়োপিথেকাস কোন এক বিশেষ অঞ্চলে বিশেষ দেশে থাকত না । 
কেউ বলেন এরা মধ্য ইউরোপে থাকত, কারো মতে উত্তর আফ্রিকা 
দক্ষিণ এশিয়া অথব। হিমালয় চীনের মালভুমিতে এদের বসবাস 
বিচিত্র নয়। : 

আমাদের এই পূর্বপুরুষের হাবভাব আর চালচলন অন্য প্রাণীদের থেকে 
তফাৎ ছিল। সে সময়ে পৃথিবীর আবহাওয়ার পরিবর্তন -হচ্ছে। 
উত্তরে জমাট বাধা বরফের পাহাড় ধসে গলে দক্ষিণে নেমে আসছে। 
পাহাড়ের উপর শীত বাড়ছে। বনজঙ্গলে যে পুর্বপুরুষরা ছিল-_ 
সেখানেও ঠাণ্ড! জমাটি হয়ে আড্ডা গাড়ছে। তবে দক্ষিণে তখনো! 
ঠাণ্ডা নামেনি, সে. সবজায়গ। কিছুটা গরম ।__দ্রেখতে দেখতে 
গাছগাছলার পরিবর্তন ঘটে । ডুমুর আঙ,র-_সরে সরে দক্ষিণে আসে । 
কতগুলো গাছ শীত সইতে না পেরে পাত৷ ঝড়িয়ে মরার মত ঠটে। 
জগন্নাথ হয়ে দাড়িয়ে থাকে । : শ্রীগ্মমগ্ডলের গাছপালা সবই দক্ষিণে 
সরে যেতে থাকে । আর জঙ্গলের এই দক্ষিণমুখী যাত্রা দেখে সে 
যুগের প্রাণীদলও একটিমাত্র শ্লোগান মেনে নিয়ে রওনা দেয়-_-শ্লোগান 
হলো» চলে| দক্ষিণে ! দক্ষিণে সবাই যেতে পারে না । হাতির 
পূর্বপুরুষ মাসটোডন তার বিরাট শরীর নিয়ে অতটা পথ থপথপিয়ে 
যেতে পারে না বলে লোপ পায় । -তলোয়ার মুখো! বাঘ-_যে কিন! 
আমাদের পূর্বপুরুষদের খেতে খুব ভালবাসতো--তারাও দুশ্রাপ্য হয়ে 
দাড়ায়। _সত্যি! এই পরিবর্তনের কালে এটাই পূর্বপুরুষ 
বনমানুষের কাছে একমাত্র খুশখবর ।- তবে তাদেরও অনেকে পালিয়ে, 
বাচলেও অনেকে ঠাণ্ড। আর বেঁচে থাকার জন্য পরিশ্রমে মারা. গেল 

সবাই কি আর পরিবর্তনকে মানিয়ে নিতে পারে ?_-যতদিন যায়, 
গাছে বসা বাদরের মত বনমানুষরা দেখে বন ফাক! হয়ে আসছে, 
খাবার কমে যাচ্ছে ; এমন কি ঝাঁপ বা দোল খেয়ে এক গাছ থেকে যে 
আরেক গাছে যাবে সেই সম্ভাবনাও দ্রুত কমে আসছে। বাধ্য হয়ে 
তারা মাটিতে নামে । মাটিতে নামা মানে, ভীষণ ভয়ঙ্কর ক্ষুধার্ত 
শ্বাপদ কুলের মুখোমুখি হওয়া ৷ আততায়ীর হাত থেকে নিজেদের 
রক্ষা করাও তখন জরুরি হয়ে দাড়ায় ৷ 

এই প্রয়োজনের তাগিদে সেদিনের সেই বনমানুষদের অনেকেরই 
চালচলন বদলাতে হলো । আবার অন্য একদল ' দক্ষিণে হাটা 
প্রাণীকুলের সঙ্গে হেঁটে লাফিয়ে অপস্থয়মান জঙ্গলের দিকে চলে গেল । 
তবে প্রথমদলের বনমানুষরা একটু আলাদা প্রকৃতির গৌয়ার গোবিন্দ- 
জাতের বলে, তারা আর দক্ষিণে গেল না৷ গাছপালা কমে যাওয়াতে 
তাদের ভয় নেই। এতদিনে তারা হাটতে শিখেছে, তবে শিশুর মত 
পায়ের তলের বাইরের কিনারায় ভর দিয়ে হাটা__মান্ুষের মত পায়ের 
তলের মাঝখান দিয়ে নয় । তাছাড়া আরো অনেক কাজ সে রপ্ত 
করেছে । গাছে থাকতে সে শিখেছিল ফলপাড়া, বাসার্বাধা আর 
ডালভাঙা। আর পরে শিখল যে জিনিস হাতে পায় না__-সেটি 
ডাল ভেঙে তাই দিয়ে পাঁড়তে ৷ অর্থাৎ হাতকে: বাড়ানোর পদ্ধতিটি 
আবিষ্কার করে ফেলে । বাদাম ভাঙার কাজ তারা করে গেল পাথর 
ঠুকে। সামনের প ছুটো তখন আস্তে আস্তে অন্য কাজে রপ্ত হচ্ছে 
বলে হাত হয়ে দাড়ায় । মাংসপেশির সংস্থানও বদল হবে ।__অন্যদিকে 
খিদের জ্বালায়, ফলপাকুর না পাওয়ায়, তারা প্রথমদিকে পশুপাখিদের 
খাবার চুরি করে খেতে থাকে । আজকের বাঁদররা যে জোরজুলুম, 
চুরি করে খাবার খায়_-সেটি সেদিনের ট্রাডিশন__য| আজকেও সমানে 
চলেছে ।__এবার তারা ভাঙা ডাল দিয়ে গর্তখু'ড়ে নিজেরাই পোকা- 
মাকড় সংগ্রহ করে খেতে লাগল। পাথর দিয়ে কে কঠিন জিনিস 
ভেঙে ভেতরের পোকার বাচ্চা বের করতে পারলো ;_সে পোকার 

রাচ্চ। খেতে তাদের কী যে ভাল লাগে !__একবথায় ই'দুরের মত দাত 
নেই, অথচ মানুষ গর্ত খু'ড়তে পারে; কাঠ ঠোকরার মত ঠোঁট নেই 
অথচ বাদাম-ডিম ভাঙতে পারে । পারে কারণ তাদের সামনে তখন 
ছুটো হাত। আর হাতের মুঠোয় আছে ভাঙাডালের লাঠি অথবা 
পাথর। পৌকামাকড়-পাখিপশুর ছানার স্বাদ পেয়ে এদিকে সে 
মাংশাসী হয়ে উঠেছে। তবু ফলমুল খাবার বনেদি অভ্যেসটুকু সে 
ছাড়তে পারেনি । অন্যদিকে সেই শীতের রাজ্যে তাদের শত্রু তলোয়ার- 
মুখো! বাঘ নেই, ভয় পাবার মত বিরাট আকারের মাসটোডন নেই। 
বাকি যারা আছে-__তাদের মোকাবেল। করতে গিয়ে দেখে, একা নয় 
একজোট হয়ে রুখে দাড়ালে শত্রুর মুখোমুখি যেমন হওয়। যায়, তেমনি 
যায় অন্থজন্ত শিকার করা । তাদের অপরিণত মস্তিষ্ক থেকে এই 
চটজলদি হিসেবট! তারা শিখে নিল । 

অন্য লান্ুলহীন বনমানুষ যারা আরও দক্ষিণে গেল, তারা শিখলে 
কিভাবে আরে। ভাল করে গাছে চড়ে থাকতে হয়। হাত ছাড়া 
পা দিয়ে অশকড়ে ধরতে তার! জানলো । সেই জঙ্গলে বিপদ অনেক 
বেশি বলে তাদের গায়ের জোর প্রচণ্ড হয়ে দাড়ায় । ফলে তাদের 
শরীর ভারি হয় । শরীর ভারি বলে তারা গাছে থাকতে অস্বস্তি বোধ 
করে ।-_তাদেরও গাছ থেকে নিচে নামতে হলো । অথচ তারা 
হাতটাকে হাতের কাছে পেয়েও তার মর্ধাদাটা বুঝলে! না বলে গরিলা 
শিম্পাজী হয়ে বনমানুষ হয়েই থাকলো । আর উত্তরের বনমানুষের 
ফলমূলমাংস খেয়ে, একজোট হয়ে থাকতে শিখে হাতের ব্যবহার জেনে 
আর ভাঙা ডাল ও পাথর নিয়ে শীতের কঠিন আবহাওয়ায় মরে না 
গিয়ে আরো তাড়াতাড়ি মানুষ হবার পথে এগিয়ে যায়। হায়রে, 
ড্রাইয়োপিথেকাস দিদিমার নাতিদের আকার প্রকার আলাদ! হয়ে 
গেল৷ একান্নবর্তী পরিবারে ভাঙন ধরায় বিবর্তন । 

তবে এই সর্বভূখ বনমানুষদের দল-_যার। আমাদের পূর্বপুরুষ__তারা! 
কিন্ত দেখতে মোটেই সুপ্রী ছিল না। বাঁদর হনুমানদের যে শ্রী 

আছে__সেটুকুও তাদের নেই।-_তারা ছুপায়ে থপথপ করে টলেটলে 
হাটে ঠিকই । তবু চারপায়ে চলা বাদ দেয়নি । দেহের নিচে পায়ের 
অংশটা গোটা শরীরের আন্দাজে ছোট । হাঁটর কাছে পা দুটো 
হাটবার সময় বেঁকে থাকত। হাত দুটো কি করবে, কোথায় রাখবে 
ঠিক করতে না পেরে__কেমন যেন ঝুলিয়ে রাখতো অথবা মাথায় তুলে 
দিতো । চলার সময় চোখের ভঙ্গী সব সময়ে নিচের দিকে খাবার 
সন্ধানে দৃষ্টি দিয়ে আছে__তবু তিড়িক বিড়িক এদিক ওদিক তাকিয়েও 
দেখে । ল্যাজ নেই ঠিকই ৷ তবু দেহ লোমশুন্ত নয়। মুখের দাত 
বাদরদের মত-_-তার উপর শ্বদন্তগুলো বিরাট । চোয়ালের নড়াচড়া 
করার অবস্থাটা কম বলে কথা বলার সুযোগ নেই ৷ কপাল ক্রমশঃ 
নেমে আসা, তার উপরে শু'য়োপোকার মত কৌচকানো তুরু। তার 
নিচে চোখের গর্ত। ঘাড় ছোট । বুক আর কাধ চওড়া । ভয়ানক 
গুণ গুণ্ডা গাটাগোটা চেহারা । সবমিলিয়ে রূপকথার রাক্ষস যেন । 
আজকের দিনে তাদের দেখা পেলে দৌড়ে পালানোটা স্বাভাবিক ৷ 
তবে পূর্বপুরুষ ভেবে তাদের রেয়াৎ না করে আজকের মানুষ তাদের 
মেরে ফেলতেও পারে ! 

তবে একটা ব্যাপারে এই বনমানুষরা বিশেষ হয়ে থাকে। তারাই 
প্রথম জঙ্গলের আইনের বিরুদ্ধে বিদ্রোহ করে। চার পায়ের 
জায়গায় তারা ছুপায়ে হাটলো৷ অথবা হাটি হাটি পা পা করে চলে বলে 
বেড়ালো । গাছের জীব হয়ে সে মাটিতে নামলো ৷ সে এমন সব 
খাবার খেল_যা কিনা তার কন্মিন কালে খাবার কথা নয়। শুধু 
তাই নয়। তার খাবার যোগাড়ের কায়দা! কেরামতিও আলাদা । বাঘ 
সিংহের মত সে একা শিকার করে না ৷ বুনো কুকুরের মত একজোটে 
যায়। তবু বুনো কুকুরের দলের মত একদিক থেকে আক্রমণ করে 
না। কেমন যেন ব্যুহ তৈরি করে চীৎকার গর্জন করে শিকারকে ঘিরে 
ফেলে মারে ।__মারে, কারণ সে হাতের মালিক। হাত আছে বলে 
নথী শৃঙ্গী দন্তী না হয়েও অসমসাহসে শিকার করে মাংস খেতে পারে । 


১৪ গ্রাইদটোপিনের মান 


হাতে আছে পাথর আর গাছের ভাঙা ডাল ।__এই ভালই সে বেছে 
নেয়। সে জানে যে গাছের ফল ছোট, তার ডাল পলকা। যেগাছ 
ফলে ভরা তার ডাল শক্ত। যেমন নিম ভালে দাতন হবেঃ আর 
পেয়ারা ভালে ভাণ্ডাগুলির ডাণ্ডা__সেই ইতিবৃত্ত সে জেনে ফেলেছে । 
তবে এ জানার কালে ডাল থেকে বেশ কয়েকবার যে তাকে পড়তে 
হয়েছে তার প্রমাণ না থাকলেও-_এ ঘটন। নিশ্চয় সত্যি। এই ডাল 
নিয়ে ভাবনাটাই তার সাংস্কৃতিক অনুষ্ঠানের স্ুচিপত্রের প্রথমটি । 
ভারতীয়র! এবং চীনদের অধিবাসীরা কোনে! শুভ অনুষ্ঠানে পূর্ব পুরুষ- 
দের স্মরণ করে, তাদের খাদ্য পানীয় নিবেদন করে । আর আজকের 
বিজ্ঞানীরা মানুষের এই পূর্বপুরুষের তালাস করে। খাদ্য পানীয় 
নৈবে্ভ অবশ্যই দেয় না,_-তবে তাকে নিয়ে চিন্তা ভাবনা করে। ভাবে 
কেমন ছিল সে, কোথায়, কি ভাবে সে বেঁচে থেকেছে, টিকে থেকেছে 
অথব| হারিয়ে গেছে! বিজ্ঞানীদের এসব চিন্তা ভাবনা দেখে অন্যেরা 
ভাবে শুধু শুধু বাঁছুরে পূর্বপুরুষদের খুজে সময় নষ্ট করে কি লাভ ! চার 
পাশের মানুষদের মধ্যে বাঁছুরে প্রবৃত্তির অভাবটা কোথায় ? 
তবে তো সেই জার্মান নেশাখোরটির গানের আর একটি স্তবকের কথা 
বলতে হয়। যেখানে সেই লোকটি গাইলেন, 
এক বীদরে ট্যাক্সো কাটে আন্ৰাদরে শাসন 
একটু এদিক ওদিক ঘটলে জোটে তর্জন আর গর্জন, 
শোনরে, বাঁদর শোন 
তোর রপান্তরে স্বাধীন কি হই পক্ষীটি যেমন !__ 
_ পাখির মত স্বাধীন হওয়ার ইচ্ছে সব মানুষের । তবু পাখি কি 
স্বাধীন? আবার আমাদের পূর্বপুরুষ যে বিদ্রোহী হলো বলে 
জানানে! হলো-_সে বিদ্রোহ তবে কিসের জন্য ?নাঁ, এ নেশাখোর 
লোকটি ডারউইনের তন্বটিকে বোধহয় বিলকুল গ,ধলয়ে ফেলেছে = 
পূর্বপুরুষের বিদ্রোহ আর স্বাধীনতার কথ ছুটো নিয়ে বিচার না করে 
আর স্বস্তি নেই। 

এ দেখি এক ভারি অস্বস্তিকর অবস্থা । 

(কোরাস) *'* দক্ষিণে চলো, দক্ষিণে চলো,__বেজায় নামে শীত 
প্লাইসটোসিন যুগে ওঠে এ এক সংগীত ! 
ডাইয়োপিথেকাঁস নাতির দলের হাঁড়ি হইলো ভাগ । 
উত্তরেতে কেউবা রয়, কাহার দক্ষিণ দিকে তাক ! 
হিমবাহ চলো নামে আর নামে প্রাবন, 
মুশকিল আনান চাহি বপি স্বরে বিবর্তন ! 

(ধুয়া) মানুষ আইল রে_ 

প্লাইদটোসিনের দরিয়া বাইয়া 
মান্য আইল রে! 


(৩) বারো ভুতের খপ্পরে 

আইসল্যাণ্ডের আদিম অধিবাসীদের এক চমৎকার উপকথা আছে। 
শীতের সময় তুষার ঝড়ের দেবতা দেখে ওকগাছ মাথা উঁচু করে 
ঝড়ের- তোয়াক্কা না করে দাড়িয়ে আছে ।. ভারি রাগ হলো তুষার 
দেবতার | তিনি জঙ্গলের সব ওক গাছ "ভেঙে দিলেন ৷ অমনি 
ওক গাছের নিচে থাকা পাইন আর ফার গাছ শনশন করে বেড়ে 
গেল। সেই গাছে যে-সব কাঠঠোকর! পাখি থাকত, যারা খেত 
পাইন বা ফারের বাদাম, তাদের তখন মহোৎসব । অন্যদিকে ওক গাছে 
যেসব চিল পেঁচা বাছুর থাকত, তারা গৃহহারা উদ্বাস্ত হয়ে দাড়ায় 
চিল ভয়ানক বনেদি পাখি__সে কিছুতেই নিচে নামে না । তাছাড়া 
তার ঠোট দিয়ে সে ফার-পাইনের বাদাম ভাঙতে পারে না বলে, তার 
খাবার জোগাড় করাটাও খুব কষ্টের হয়ে দাড়ায়। তুষার ঝড়ের 
দেব্তাতো এসব দুঃখ কষ্টের কথা ভাবেন নি। তার ছুমকরে রাগ 
হয়েছিল বলে ওক গাছের বংশ শেষ করে চলে গেছেন। তারপর 
একদিন এলেন রোদের দেবত। ৷ চিল তার কাছে ধরে পড়ে--তার 


৪ প্রাইসটোসিনের মানুষ 


উ*চুবাড়ি চায়__সেই বাড়ি দিতে পারে ওক গাছ। সেখানে চড়ে 
অনেক দুরের শিকারের দিকে দৃষ্টি দিতে পারে ;_খাবার জোগাড় 
সহজ হয়। রোদের দেবতা বললেন তথাস্ত । অমনি আবার ওক গাছ 
আসে-_আর চিল পেঁচ। বাছুরের পুনর্বাসন ঘটে ! 

গল্পটাতে আরো! একটু তথ্য যদি যোগ করে দেওয়া যায়_-তাহলে দেখা 
যাবে কারগাছে যে ক্রসবিল জাতীয় কাঠঠোকরা থাকে_সে কিন্ত 
পাইনগাছের বাদাম ভাঙতে পারবে না_কারণ তার ঠোট তত মজবুত 
নয়। আবার পাইন গাছের কাঠঠোকরা ফার গাছের কাণ্ড ভেঙে 
উইভিল পোকার গুটি বের করে খেতে পারবে না। ফলে পাইন 
গাছে থাকে পাইন ক্রসবিল আর ফার গাছে ফার ক্রসবিল।_ 
আরো! একটা তথ্য হলো এই কলকাতায় আগে বড়বড় গাছ ছিল_ 
চিলও ছিল। তারা প্রায় মানুষের হাতের খাবার ঠোডা ছেঁ| মেরে 
নিয়ে যেত। বড় গাছ নেই বলে কলকাতায় আর চিল তত দেখতে 
পাওয়া যায় না। অন্য দিকে বড় বাড়ি থাকলেও, চড়,ইয়ের মতো 
চিল পরের বাসায় থাকা পছন্দ করে না । এককথায় পাখিরা নির্দিষ্ট 
গাছের জঙ্গলে থাকে_কারণ সেই জঙ্গল তাকে খাবার জোগায়” 
বাসস্থান দেয় ; আবার আহার্ষের গুদামও তাদের হলো! গাছ। গাছের 
সঙ্গে যেন শিকল বাঁধা পাখি। এই শিকল খাবার-থাকার আংটা নিয়ে 
গড়ে ওঠা ।--যেমন দেখা যায়, মেরু ভলুক-_সে ঠাণ্ডা ছাড়া বাঁচতে 
পারে না । তাকে আবার সুমেরু অঞ্চলে দেখ! যায়_কুমেরুতে নয় । 
কারণ ভারি শরীর নিয়ে সাতার কেটে তার কুমেরুতে হাজির হওয়া 
সম্ভব হয়নি-_অথচ থপথপিয়ে হেঁটে সে সুমেরুতে যেতে পারে । 
অন্যদিকে পেন্দুইন পাখি একদা উড়তে জানতো বলে,. আর এখন 
সীতরাতে পারে বলে দিব্বি কুমেরুতে থাকতে পারে-_তার অন্থুবিধে 
নেই। 

পৃথিবীতে প্রায় দশলক্ষ রকমের ভিন্ন ভিন্ন জীব আছে। সবাই নিজের 
নিজের জগতে চলাফেরা! করে__কেউ থাকে জলে, কেউ ডাঙায়, কেউ-_ 

জঙ্গলে। কারো দরকার আলোর, আবার পেঁচার মত অনেকে 
আলো সহ করতে পারে না । কারো দরকার আগুনের মত গরম বালি, 
কেউ চায় ঠাণ্ডা জলা জায়গা । একেক জায়গায় যেমন স্বাগতম নোটিশ 
টানানো, অন্য জায়গায় তার আবার প্রবেশ নিষেধ । জব প্রাণী যেন 
প্রকৃতির সঙ্গে শিকলে বীধা__-তারা কেউ স্বাধীন নয়। ইচ্ছেমত 
কেউ কোথাও যেতে পারে না, থাকতে পারে না; ইচ্ছেমত খাবারও 
পেতে পারে না । 

শুধু তফাৎ হলে মানুষ নামের জন্ত। মানুষের কাছে প্রকৃতির 
কড়াশাসন চলে না_ প্রবেশ নিষেধের বেড়! সে ভাঙতে পারে । খা্য- 
শৃঙ্খল, ব। বাস-শৃঙ্খল অথবা আহাৰ্য মজুত শৃঙ্খল-__যা প্রাণী জগতকে 
বেঁধে ছেঁদে রেখেছে_ ডরাইয়োপিথেকাস দিদিমার এক নাতি চুপিসারে 
সেই মজবুত শৃঙ্খল ভাঙতে শুরু করে। পৃথিবীতে কেউ যদি স্বাধীন 
থাকে__সে মানুষ । তবে সে স্বাধীনতার কতটা যথেচ্ছাচারিতা আছে 
_-সে গল্প আলাদা! ! 

এই স্বাধীন হতে চাওয়া নাতির দল আজকের পৃথিবীতে নেই। তবু 
বিজ্ঞানীরা তাদের তন্বতালাশ করেন। এদের অবস্থাটা অনেকটা 
সুকুমার রায়ের হযবরল’র বেড়ালের গেছোদাদার খৌজের হিসেব 
কষার মত__কোথায় কোথায় ছিল, কোথায় কোথায় গেছে, কোথায় 
কোথায় থাকতে বা যেতে পারে তা নিয়ে অশাকজোক কাটা । এই 
পূর্বপুরুষদের নমুনা নেই ; পাওয়া যেতে পারে হয়তো কিছু হাড়গোড়। 
আর সেই হাড়গোড় দেখে ঘেটেঘু'টে বিজ্ঞানীরা জানতে চান এসব 
আদি বানর মানুষ বা এপম্যান হলে! বানর থেকে মানুষের রূপান্তরের 
মাঝখানের হারানো সুত্র অথবা লিংক। এই মিসিং লিংকদের 
বিজ্ঞানের ভাষায় বলা হলো পিথেক্যানথ্‌পাস॥ গতশতাব্দীর শেষ 
দিকে বিজ্ঞানী হেকেল হিসের টিসেব কৰে একটা ফতোয়া দিলেন যে 
প্রশান্ত মহাসাগরের পুর্বভারতীয় দ্বীপপুঞ্জের মধ্যে সুন্দ। দ্বীপে এদের 
হাড় পাওয়া, সম্ভব । আর এই সন্তাবনাটিকে সত্য করতে ওলন্দাজ 


২ 


প্রাইসটোসিনের মানব 
4! [মস্টারভামের সুখের চাকরি ৫ 
ডক্টর ইউজিন ছুবোআ অ সু র ছেড়ে 
অহা ৰ পারে স্থন্দ দ্বীপে চলে যান। দিন যায় বছর যায়। 
আবশেষে হেকেলের জানানো মিসি লিংক এর হাড় পান ছুবোআ। 
এদের নামকরণ ঘটে পিথেক্যানথ্‌পাস ইরেকটাস__মানে খাড়া হয়ে 
চলাঁ বানর মানুষ । আর কিছু পরে পিথেক্যানথ_.পাস আর মানুষের 
মধ্যকার আর এক হারানো! সুত্র পাওয়া গেল চীনের চো-কো-তিয়েন 
নামে গুহায়__একেবারে আস্ত এক ক কাল! বিজ্ঞানীর! এর -নাম 
রাখেন সিনানথ.পাস। এদের গুহায় পাওয়া গেল পাথরের অস্ত্র আর 
আগুনের ছাই ৷ 
পাথরের অস্ত্র আর গাছের ডালের গদ! হাতে নেবার সঙ্গে সঙ্গে মানুষের 
শক্তির বাড়বাড়ন্ত ঘটে । এখন সে আর কফলমুলের ভরসায় রয় না 
সে দূরেও যেতে পারে । সে আর ছোরাদাতী বাঘের খাবার হতে 
রাজি নয়। তাছাড়া তার কাছে আগুন এসে গেছে ।_-তবে সে তৌ 
পরের কথা ! 
ড্রাইয়োপিথেকাস দিদিমার ছেলের বংশের দুজনের খোজ এসময়ে 
পাওয়া যায়_একজন হলো প্রোকোনসাল-_ পূর্ব আফ্রিকায় বাস 
ছিল। সে সবে খাড়! হয়ে দাড়াতে শুরু করেছে--তার বড় বড় 
শ্বদন্ত বোঝায় সে মাংসটাংসও খেত হয়তো । আর অন্যটি হলো 
ভারতীয় শিবপিথিকাস ; এদের শ্বদন্ত ছোট ; মানুষের মতে! | হয়তোবা 
শিবভক্ত বলে নিরামিবাশী ! 
পিথেক্যানথ পাসের নান ঘরানার খোজ যখন এদিকে সেদিকে পাওয়া 
যাচ্ছে তখন উত্তর পরিধিতে আরেক বনমান্ুষমুখে। মানুষের সন্ধান 
পাওয়া গেল__হোমো নিয়্যানডারথালেনসিস বা নিয়্যানডারথালি- 
মানুষ! এরা এক অদ্ভুত ধরনের মানুষ যাদের অনেকে হোমো! 
সেপিয়েন্স বা পুর্ণমস্তিক্ মানুষের কাছাকাছি ; আবার তাদের সাঘৃশ্ঠ 
রয়েছে সিনানথেযাপাসের সঙ্গে । অর্থাৎ সে বিবর্তন ধারার প্রান্তিক' 
ূর্ণমস্তিষ্ প্রতিনিধি । অথচ এরা সম্পূর্ণ খাড়া হতে পারতো না । আর 

এরা বাস করত গুহায় এবং কখনো কখনো মৃতদেহের কবর দিত ! 
এই নিয়্যানডারথাল মানুষদের কাছাকাছি সময়ে হোমোসেপিয়েন্সদের 
আবির্ভাব__যাদের আদর করে বিজ্ঞানীরা বলেন শিশুমুখ মানুষ। 
এদের মুখমণ্ডল ছোট, উ“চু মস্তি, মাথার সামনের ভাগ সমুগ্ভত। এরা 
অনেক বেশি স্বাধীন হয়ে পৃথিবীর এদিকে ওদিকে ছড়িয়ে পড়লো ; 
নির্বিবাদে পিথেক্যানথপাসদের খতমও করে। কারণ আদিম বানর 
মানুষরা পাথরের ব্যবহার জানলেও, সত্যিকারের হাতিয়ার তৈরি করে 
সম্ভবত এই শিশুমুখ মানুষরা ।-_তাদের হাতেই চোখা লাঠির সার্থক 
ব্যবহার ।__একটা। লম্বা চারাগাছ কেটে সেটাকে প্রয়োজন মতো চোখা 
করতে গেলে ধারালো! অস্ত্রের প্রয়োজন । ভাঙা পাথর বা শিলীভূত কাঠের 
টুকরোতে এই অস্ত্রের কাজ চলতে পারে-_যেমন আদিম বনমানুষ- 
'মুখো মানুষরা! করেছে । তবে সত্যিকারের ধারালো পাথরের অস্ত্র ফ্রিন্ট 
দিয়ে তৈরি হতো । মজার ব্যাপার হলো ধারালো ফ্রি্টের টুকরো স্বয়ং 
প্রকৃতি মানুষের হাতে জুগিয়ে দিয়েছে ।__জলের আঘাতে পিণ্ডাকার 
ফ্লিট ভেঙে যায়__পাওয়া যায় ভাঙা বোতলের মাথার মতো ধারালো 
অস্ত্র । নদীর ধারে মানুষ ত কুড়িয়ে পায়। বাস, তাই দিয়ে সে চোখা- 
মুখ লাঠি তৈরি করতে পারে।__সেই হলো তার প্রথম যন্ত্র বা হাতিয়ার ৷ 
আর এইখানেই তার প্রকৃতি শৃঙ্খল ভাঙার শুরু । নিজেকে নষ্ট করার 
অস্ত্র মানুষ নামক শত্রুর হাতে কেন যে প্রকৃতি দিল ! আশ্চর্য ! 

(কোরাম)... প্রকৃতির শিকল ভেঙে স্বাধীন হতে চাইল যারা । 
- তারা সেই বানর মানুষ এদিক ওদিক ছড়িয়ে পড়া ॥' 
কোঁথা যে ছিল তারা সেই হিসেবের নানান জাকে ॥ 


হেকেল জানায়, দুবোআ খোজে হুন্দা দ্বীপে জাভার ফাকে ॥ 
নানান জাতের মানুষ হাজির হারানো সেই সুত্র তবু। 
অনেক খোঁজার তালাশ টেনেও পূর্ণ না হ কুত্র কভু ৷ 


ধা). **.. মান্য আইল রে__ 
প্লাইসটোসিনের দরিয়া বাইয়া 
মানুষ আইল রে! 


(৪) যত পাথুরে প্রমাণ 

আজকের মানুষ-শিশু যেমন হাতের কাছে য| পায় তা ভাঙতে চেষ্টা 
করে, দাত দিয়ে জিভ দিয়ে দেখে, দেখে কতটা খাবার যোগ্য”_সে 
দিনের মানুষেরও সেই কাজ । সে খালি এট! ওটা ভাঙে, আর তার 
খাই খাই প্রবৃত্তি। এই খিদের জন্য অন্য প্রাণী কিভাবে খায়, খাবার 
জোগাড় করে__-তাই লক্ষ্য করে অনুকরণ করার চেষ্টা করে। এখানেও 
তার তুলনা নেই । আর কোনো প্রাণী অনুকরণে এত দক্ষ নয় আরে. 
একটা! কাজ সে করতো ৷ প্রয়োজন ঘটলে জাতভাইদের মাংস খেতে 
তার ঘেন্নাপিত্তি বা দ্বিধা ছিল না। এককথায় তাকে: নরমাংস ভোজী 
রাক্ষস বলা যায়।__ছিঃ!__তবু তার কি কোনে! উপায় ছিল? এটাও 
বে অনুকরণের একটা অংশ ! সেদিন বাঘরা মানুষ খেতো না? তবে? 
গ্রীকদের পুরাণ ওডিসির দ্বীপবাসী অসভ্যরা বড় বিশ্র৷ দেখতে ছিল । 
তাদের হোমার বললেন রাক্ষস । আমাদের পুরানে রামায়ণ মহাভারতে 
বিশ্রী লোকগুলোকেও রাক্ষস বলা হলে! | ড্রাইয়োপিথেকাস দিদিমার 
নাতিরাও বড় বিশ্রী ছিল দেখতে । গরিলা-শিম্পার্ি-বেবুন এদের 
চেহারা তো দেখি। অন্যদিকে যে সর্বভূখ বনমানুষের দল__যারা 
আমাদের পূর্বপুরুষ__তাদের যা চেহারা ! তারা আবার লাঠি আর 
মুগুর হাতে নিয়ে ক্রিন্ট খু'জতে বেরুলো । 

ফ্রিন্ট ভারি মারাত্মক অস্ত্র । ইস্পাত আবিষ্কারের আগে সব ধাতুর 
চেয়ে বেশি কঠিন ছিল ক্রিন্ট। ফ্রিন্টের তৈরি তীরের ফলা ধাতুর তৈরি 


কলার চেয়ে প্রাণীদেহের মাংসে যে গভীর ভাবে ঢুকতে পারে দে 
পরীক্ষা প্রায় সত্তর বছর আগে কালিকোনিয়া বিশ্ববিদ্যালয়ে করা 


হয়েছে । পিণ্ড ফ্রিন্ট উপর থেকে পড়লে ভাঙে, তাপে ভাঙে ; তখন 
ব্যবহারের উপযোগী ধারালো টুকরো পাওয়া যায়। সেই টুকরো 
দিয়ে চারাগাছ নামানো আর তার মাথা চোখা করে তোলা বাস, 
এটুকু তো কাজ। সেই কাজের ফলে মারবার খু'ডবার লাঠি হাতে এসে 
গেল। এরপর ফ্রিন্টের টুকরোটুকু সে রাখতেও পারে, ফেলে দিতেও 
পারে ।- প্রথম দিকে গোদ! মানুষরা টৃকরোগুলো ফেলে দিয়েছে 
রাখবে কোথায়? তাদের না আছে ঘর বাড়ি, না ট'যাক বা পকেট । 
পোশাকই নেই । পরে অবশ্য এসব টুকরো টাকরা এক জায়গায় 
জমিয়ে রেখেছে । ফ্রিন্ট জমানো হলো তাদের জমার খাতায় প্রথম 
দফা । 

আদিম মানুষ যে ফ্লিণ্টের টুকরো কাটাকুটির অস্ত্র হিসেবে ব্যবহার 
করেছে তার প্রমাণ হলো অস্ট্রেলিয়ার আদিম অধিবাসীরা এখনো ঠিক 
তাই করে। চার্লস মাউন্টফোর্ডের তোল! ছুটি অসাধারণ ডকুমেন্টারি 
ফিল্ম নাম ড19119/90 আর 77501008. তে দেখ! যায় জীবন্ত 
মানবকসিলগুলো অমার্জিত ফ্রিন্ট দিয়ে খুণ্ডবার লাঠি বর্শা করছে, 
গাছের গুঁড়ির বাঁকানে| খণ্ড থেকে খোদাই করে নৌকো বানাচ্ছে। 
চোখা লাঠি দিয়ে মানুষ মূলকন্দ আর গর্তবাসী প্রাণীদের খুঁড়ে 
তুলতে পারলো । তাছাড়া পারে কচ্ছপের খোলা ভেঙে ফেলতে ; 
আবার সাপ ই'ছুর জাতীয় ধীরগতি প্রাণী মারতে । এটি তার কাছে 
লাঠি আবার শাবল। সেই খুণ্ডবার লাঠি আরো একটু লম্বা আর 
আরো একটু চোখ! করলে সে তখন বর্শা | এই বর্শী দিয়ে সে বন্ধ 
গরু হরিণ ছাগল মারতে পারে । অদ্ভুত ছিল তাদের বর্শা ছোড়ার 
নিপুণত্ব--যার প্রমাণ মাউন্টফোর্ডের তোলা ফিলমে আছে ১ 


‘ABS 

তাসমানিয়ার অধিবাসীরা ত্রিশ-পঁয়ত্রিশ মিটার দূর থেকে একটা সিকি 
ইঞ্চি তক্তাকে বর্শা মেরে ফুটো করে দিতে পারে । কাজেই পঞ্চাশ 
বাট কেজি ওজনের পশুমারাটা তাদের কাছে মোটেই কঠিন ব্যাপার 
নয়। শিকারের পর কাজ হলো মৃত পশুর ব্যবস্থা করা । তখনো 
তারা আগুনের ব্যবহার জানে না । শুধু জানে মৃত পশু তাদের খাদ্য 
জোগাবে। পশু যদি বড় আর ভারি হয়, আর তাদের হাতের ফ্রিন্ট 
বদি ধারালো! থাকে, তবে সেইখানেই দিবিব মাংস কেটে খেয়ে নিতো । 
বাকিটা বয়ে নিয়ে যেতো ৷ যদি বেশ বড় হয়, তবে ?_ আফ্রিকার 
পিগমিরা হাতিকে ঘায়েল করে তার পেছনে ধাওয়া করে এখনো বায় । 
হাতিটি রক্তঝরিয়ে পরিশ্রান্ত হয়ে মারা গেলে গোটা দলটা সেখানে 
বসেই মাংস খেতে থাকে । মাংস অখাদ্য না হওয়া পর্যন্ত ভোজটা! 
চলতেই থাকে।  তিয়েরাগেলফুয়েগোতে সমুদ্রের ধারে আটকে 
পড়া তিমির মাংস খেতে দূর দূর থেকে রেডইণ্ডিয়ানর! এই সেদিনও 
হাজির হতো! ৷ অবশ্য এর! বনভোজনের মত মাংস রেঁধে খেতো৷ ৷ এসব 
ভোজ দিবিব ছুচার সপ্তাহ চলতে পারে ।_-তবে শিকার করার সময় 
দলের সবাই যে আদিম কালে জুটেছে তা বলা যায় না। তাছাড়া. 
এমনও হতে পারে__শিকার যেখানে মারা গেল তার কাছাকাছি জল 
নেই। কাজেই পশু শিকারের পর, তাকে কেটে কুটে আনাটা জরুরী 
হয়ে দাড়ায় । অতএব, এবার মানুষ কাটাকুটির অস্ত্র বানাবার ফন্দিতে 
মাতে ; এর আগে সে ঘষবার হাতিয়ার করেছে ফ্লিণ্ট দিয়ে । এবার 
সে করল ছোরা। বালি দিয়ে সে সব ছোরা বা ছুরির ধার বাড়ানো 
হলো । ভাল করে খেতে হলে তার কোনো না কোনো! রকম ছুরির 
দরকার। আর সামাজিক ভোজনের বড় কথা হলো খাদ্য ভাগ করে 
নেওয়া । কীচামাংস, শক্ত মাংস কাটতে যেমন ছোরা-ছুরি॥ তেমনি 
দরকার ক্ষমতার । আদিম মানুষের দুটোই ছিল। যেমন তার ভীম 
ভীম চেহারা__তেমনি ভীমের মত কাঠের মুগ্ডর আর ছোরা 1 

ছুরি ছাড়া মানুষের অস্তিত্বই তখন বিপন্ন! ফ্রিন্টের ছুরি আর বর্শী 

হাতে হাওয়ার উজানে গুঁড়ি মেরে অনায়াসে শিকারের কাছে গিয়ে 
তাকে মার, কাট, বয়ে নিয়ে যাও, আর খাও ।-__একলহমায় মানুষ বাঘ 
হয়ে গেল। শুধু বাঘের লাফট। দিল হাতের বর্শাটা, আর বাঘের 
শ্বদন্ত হলো তার ছোরা ।__হাতিয়ার তৈরির কারখানা চালু 
হয়ে গেল। 


(কোরাস)...... ফ্রি্ট খু'জয়া গড়িল দেখি বর্শা মনোরম । 
আর গড়িল ছোরাছুরি কুঠার ছুর্ম || বাহারে হৌমোনিড ! 
হান করেঙ্গা, ত্যান করেনা, নকল করেঙ্গা। 
জন্ত মারো, নইতো খিদেয় নিজেই মরেঙ্গা। আহারে হোমোনিড ! 
শিকার কর! সহজ যে হয়, মাংস কাটা সত্বর। 
তবুও খেতে পেতে লাগে সময় যে বিস্তর || কেনরে হোমোনিড ! 
ধেয়া).----* মান্য আইলরে 


প্লাইসটোপিনের দরিয়া বাইয়া 
মানুষ আইলরে ! 


(৫) বাঘ তাড়ানে। শীতে 

ইংরেজিতে একটি প্রবাদ আছে—Necissity is the mother of 
invention—প্রয়োজনই হলো! আবিষ্কারের উৎস। প্রয়োজন 
থেকেই মানুষ বাঘ হয়ে দাড়ায় । আবার বাঘের মতো নরমাংসও খেতো ! 
চো কো তিয়েন গুহায় সিনানথে পাসের সঙ্গে তাদের নিজেদের ভাঙা- 
চোড়া হাড়গোড় দেখে বিজ্ঞানীর! সাব্যস্ত করেছেন, তারা নিজেদের 
জাতের মাংস খেতো। এতে অবশ্য আশ্চর্য হবার কিছু নেই । আজকেও 
আফ্রিকার শিকারীর। বেবুন জাতীয় বীদরের মাংস দিবিব আয়েস 
উপভোগ করে খেয়ে থাকে ।__মানুষ যেন রাক্ষস । যেন ভারতীয় 
পুরাণের স্থ্টিতাত্বের গল্পের মত। 

ব্ৰহ্মা প্ৰতিদিন সকালে নানা প্রাণী স্থ্টি করেন_আর তারা সারাদিন 

এ ওকে খেয়ে মেরে ধরে ভোরবেলা প্রায় নিঃশেষ হয়ে যায়৷ কিছু 
কিছু প্রাণী অবশ্য ধ,কতে ধ,কতে বেঁচে থাকে । আবার ভোরবেলা 
ব্ৰহ্মা নতুন ধরনের প্রাণী তৈরি করে পাঠান ;_আর তারা মারামারি 
হানাহানি করে নিঃশেষ হয়। শেবাশেৰি ত্রন্মা করলেন একজোড়া 
মানুষ_হোতা আর হেতি। বললেন, সব প্রাণীকে রক্ষা কর, চলিয়ে 
বলিয়ে কর। হোতা হেতি দেখে প্রাণজগতে টি“কে থাকার জন্য সে 
কি হই হাংগামা ৷ চারদিকে খালি ক্ষুতখাম-রক্ষাম শব্দ__খাবার দাও 
খাবার দাও বলে যেমন ঝাঁপাঝাপি, তেমনি বাঁচাও বাঁচাও রক্ষা কর 
বলে হুড়োহুড়ি । ব্যাপার স্তাপার দেখে হোতা হেতি ত্রন্মাকে বলে 
প্রাণজগতে রাখালিয়। কাজ কর তাদের পোষাবেন! | বাপরে, সে 
বড় ভয়ংকর পরিবেশ । ক্ষুব্ধ ব্রহ্মা তাদের দুজনকে বলেন, যা’ তোর! 
রাক্ষস হ; 1! 

এখানেও সেই এক বৃত্তান্ত । ব্রহ্মার একদিন মানে বেশ কয়েকটি 
বছর। আর প্রাণ রাজ্যে যে উথাল পাথাল ডামাডোল চলছিল তার 
শুরু সাতলক্ষ বছর আগে_ প্লাইসটোসিন যুগে। তার আগের দুই 
যুগের মায়োসিন আর প্লায়োসিন যুগের শান্ত পরিবেশের বদলি এ 
যুগে পৃথিবীতে হাজির হয় এক বিরাট আলোড়নের আবহাওয়া । 
পরপর চারবার এযুগে বরফন্তর নেমে এসেছিল_আর তিনবার 
সেগুলে৷ গলে গিয়েছে। বরফ স্তরের ঘনত্ব কোথাও কোথাও দাড়িয়েছে 
কয়েক মাইল করে। সমুদ্র তখন বরফে ঢাকা । আবার যখন বরফ 
গলেছে তখন সাগর উপচানো। বরফ গলানো জলে স্থলভাগে মহাপ্নাবন 
দেখা দেয়।__এই যুগেই নান! জাতীয় মানুষের আগমন নির্গমন 
ঘটেছে। বলা যায় এই সাতলক্ষ বছরটা অধিকাংশ প্রাণীশাখার 
বিবর্তনের পক্ষে তত বেশি না। না হোক, এই যুগের আবহাওয়া 
তাড়া খেয়ে তারা এক জায়গা থেকে অন্য জায়গায় পালিয়েছে। 
পালাবার কালে বারা নিজেদের পরিবেশের সঙ্গে খাপ খাওয়াতে 
পেরেছে_টি'কে গেছে; _-তবে পরিবর্তিত রূপে । বেশির ভাগই 

“পঞ্চত্ব পেয়েছে ।-_খিদের জ্বালায়, এ ওকে খেয়েছে। খাদকদের 
অত্যাচারে প্রাণীরা! প্রাণ বাঁচাতে পালাতে চেয়েছে। সারা যুগে শুধু 
একটাই শব্দের অর্কেষ্টা-খাব খাব আর বাঁচাও বাঁচাও !_এযুগে 
"মানুষ যদি রাক্ষস হয়__তবে তাতে আর আশ্চর্য কি? : 
খাওয়ার জন্য কত সময় ব্যয় হতো এই বনমানুবযুখে| মানুষদের---সে 
হিসেব টানা-যায়। সি. আর. কার্পেন্টার স্টপ ওয়াচ ধরে শ্যামদেশের 
গিবনদের নিরীক্ষা করে দেখলেন, ওরা যতক্ষণ জেগে থাকে তার 
অর্ধেকসময় ব্যয় হয় খেতে, বাকি অর্ধেক আহারের স্থান আর 
ঘুমোবার স্থানে যাতায়াতে খরচ । গরিলাদের নিয়ে পরীক্ষা করে একই 
সময় তালিকা পাওয়া গেল।__আদিম মানুষদের যে এই সময়ের 
নির্ঘন্টের উনিশ বিশ ঘটেছিল-__এমন কথা বলা যায় না। তার উলটো- 
টাই সত্যি হওয়া সম্ভব । আদি আর মধ্য প্লাইসটোসিন যুগের মানুষের 
চোয়াল যত শক্ত বা দাত যতবড়ই হোক না কেন, তারা যদি কেবল 
কাচ! ফলমূল আর কীচামাংস খেতে থাকতে তবে দিনে গড়পড়তা 
শিকার আর হাতিয়ার তৈরির জন্য খুব বেশি সময় তাদের থাকতে 
.পারে-না ।__অথচ মানুষের হাতিয়ার চায়। চোখালাঠি বা কাঠের 
বর্শ। বা ফ্রিন্টের ছুরি শিকারের সুযোগ যেমন বাড়িয়েছে__তেমনি 
এগুলো করার জন্য সময় তাদের দরকার । অন্যদিকে সারাদিন খাই 
খাই হালুম হুলুম করে খাবার চিবানোর সময় তারা কমাতে তো 
পারে ন| !__তবুও তাদের কেউ কেউ ফ্রিন্ট নিয়ে ভাবনা চিন্তা করে ॥ 
এরা সেই প্রয়োজনের তাগিদে আবিষ্ধার করার লোক_ প্রথম 
বিজ্ঞানী আর কারিগর ! 

এর! প্রথম ভাবে ফ্রিন্টের পিণ্ডকে কি ভাবে ভাঙলে কাটাকুটির অস্ত্র 
পাওয়া যায়। তারপর ভাবে কোন অংশের এই অস্ত্র টেকসই | এরা 
দেখে পিণ্ড ফ্রিন্টের কোমল. আবরণ ছাড়িয়ে ফেলে তারপর দুচারটি 


'চাকলা বের করে নিলে যে কেন্দ্রীয় অংশটি থাকে_থাকে আমরা! 
বলতে পারি ফ্াড়া- সেটাকে ঠোকাঠুকি করে দিবিব টেকসই হাতিয়ার 

বানানো যায়, আবার এদের মেরামতও করা যায়। একটি সাধারণ 
হাতিয়ার যেখানে গড়পড়তায় ছুচারদিন টেকে__এই দাড়ার হাতিয়ার : 
সেখামে দুচার হপ্তা। টিকতে পারে । এমনকি দু এক মাসও টি'কে - 
যেতে পারে ৷ এই সময়ে তার দুধার আলা ছুরি তৈরি করল। ইরানে 
এক প্রত্বতাত্তিক গবেষণার কালে খননে পাওয়া একধার আলা ছুরি 
আর দুধার আল! ছুরির অনুপাত পাওয়া যায় ১.৪। অর্থাৎ দুধার 
আলা ছুরি যে অনেক কাজের সেটি তারা জেনেছে । তবে একধার : 
আলা ছুরি তৈরি করা সহজ বলে- সেটাই বেশি হয়েছে।__ 

দুধার আলা ছুরির পরের ধাপ হলো ফ্লিট দিয়ে বর্শাফলক করা । এই 
ফলক তৈরি করতে করতে অভিজ্ঞতার ফলে মানুষ জানলো আট 
মিলিমিটার পাতলা চাকলা দিয়ে বর্শাফলক করলে সেগুলো ভাঙে না 
অথচ শিকারের গায়ে ঢুকতে পারে ।__কতদিনের পরীক্ষার পর তারা 
যে এটা জানলো ! পাথরের হাতিয়ারের পাশাপাশি অনেক জায়গায় : 
শিলীভূত কাঠের হাতিয়ারও তারা বানিয়েছে । এদের পাওয়া গেছে 
ভারত মহাদেশে বা ব্রহ্মাদেশে ৷ বিজ্ঞানীরা ভাবেন আদি পিথেক্যান- - 
থেনপাসর! শিলীভূত কাঠের হাতিয়ার বানিয়েছে । আর পাথরের 
হাতিয়ারের শুরু সিনানথ্‌পাসের কাছাকাছি কাল থেকে। বলা 
যায় মস্তিষ্কের উন্নতির সঙ্গে সঙ্গে হাতিয়ারেরও উন্নতি ঘটে। 
কারণ ফ্রিণ্টের বর্শা অথবা দুধার আলা! ছুরি তৈরি করতে যে নিপুণতা৷ 
আর সামঞ্জস্য বোধের দরকার, তার তাগিদটুকু অর্ধনস্তিফষ মানুষ 
জানলেও তার ব্যবহারিক রূপ দিতে অক্ষম । আর আরো ভাল 
হাতিয়ার পাওয়। গেল কেনিয়ায়__হোমোসেপিয়েন্সদের কাছ থেকে। 
তাদের ছিল নুড়িদিয়ে তৈরি হাতিয়ার, যেখান থেকে পাখির ঠোটের 
অনুকৃতিতে একধরনের হাতিয়ার গড়েছে_-যা দিয়ে তার কুঁদতে 
খুদতে পারত। অর্থাৎ এই হাতিয়ার হলে! অন্য হাতিয়ারকে মন্থণ : 
মাজিত করার যন্ত্র! এরই সঙ্গে তারা করে কুড়োল। ফ্রিন্টের দাড়া: 
থেকে তারা কুড়োল তৈরি করল। এই কাজ ভীষণ সময় সাপেক্ষ ৷ 

ফ্রান্সে এধরনের কুড়োল তৈরির চেষ্টা হয়েছে । দেখা যায় একজন 
ফরাসি কারিগরের এ জাতীয় কুড়োল তৈরির অভিজ্ঞতা অর্জন 
করতে লাগে মোটামুটি তিনমাস। এরমধ্যে সে অবশ্য অনেক পাথর 
ভেঙে ছত্রখান করেছে সে যুগের মানুষরা কি করে এই কুড়োল 
করার দক্ষতা পেল? তাদের সময় কোথায় ?"--অথচ এই হাত কুড়োল 
পাওয়| যায় আদি প্লাইসটোসিন ঘুগে__বিশেষ করে প্রথম আন্তহিম- 
বাহ যুগে_-আর এর ব্যবহারের শেষ দেখা যায় তৃতীয় আন্তহিমবাহ 
যুগের শেষ দিকে । অর্থাৎ মানুষকে যত বোকাসোকা৷ ভাবা হচ্ছে 
__সে তত বোকা নয়। অন্তত কোনো কোনো মানুষ তো নিশ্চয় 
নয়! 

এই হাত কুড়োলের বিশেষত্ব হলো__যেখানেই এদের পাওয়া গেছে__ 
সেখানেই এদের গঠনে মিল আর পারম্পর্য লক্ষ্য করা যায়। হয়তো 
উপাদানে পার্থক্য আছে-_-তবে আকার গঠনে পার্থক্য এতো যৎসামান্য 
__ যে কোনটা প্যালেস্টাইনে পাওয়া আর কোনটা যেদক্ষিণ আফ্রিকার 
_ সেটা বোঝা কেবলমাত্র বিশেবজ্ঞদেরই আওতায়! আরো একটা 
তথ্য এসময়ে পাওয়া গেল। ইউরোপের তুষার সীমার নিচে নিয়্যান- 
ডারথাল মানুষরা থাকতো-_তাদের পাথরের হাতিয়ারদের নাম 
বিজ্ঞানীরা দিয়েছেন মাউস্টারিয়ান। এদের সাহায্যে গণ্ডার পর্যন্ত 
তার! শিকার করতো ৷ নিয়্যানভারথাল মান্ুবদের হাতিয়ারের গড়ন 
এক রকম ; আবার সব হোমোসেপিয়েন্সদের হাতে গড়া কুড়োল এক 
ধরনের । এসব দেখে বিজ্ঞানীরা ভাবেন বিভিন্ন প্রজাতির মানুষদের 
মধ্যে__আর সেপিয়ান্স পরিবারের সভ্যদের মধ্যে মেলামেশী ছিল। 
অতএব, তারা তখন কথা বলতে শিখেছে । তারা এক প্রজাতির 
উদ্ভাবনটিকে গ্রহণ করেছে যখন--তা যে একেবারে সাইলেন্স ফিলমের 
মত আকার ইঙ্গিতে ঘটে গেছে এমনটি ভাবা যায় না আরো 
একটা সন্দেহ জাগে__এই সময়ে অর্থাৎ প্লাইসটোসিন যুগের শে 
হিমবাহ কালে, যখন মানুষ এন্তার হাতিয়ার করেছে, তখন তাদের 

হাতে হাতিয়ার করার সময়ও এসে গেছে। তারা আগুন পেয়েছে। 
আর তাদের কাছে এসেছে কতগ,লো| ধারণ! । যেমন নিয়্যানডার- 
থাল মানুষের! বিশ্বাস করত মৃত্যুর পর জীবন আছে, বিশ্বাস করতো! 
প্রেতযোনীতে ।- তারা মৃতদেহকে কবর দিত; সঙ্গে রাখতে! তার 
হাতিয়ার পত্র, শিকার করা জন্ত। সেজন্ত যে কবর দেবার সময় 
দিয়েছে তা নয়, পরেও দিয়েছে । অর্থাৎ ডাইনি তন্ত্রের শুরুও এযুগে | 
কারণ তাদের হাতে তখন সময় আছে। এছাড়া এযুগে মানুষের 
সুন্দর হাতকুড়োল করেছে_গবেবণার ফলে জানা গেছে এসব কুড়োল 
হাতিয়ার হিসেবে মোটেই ব্যবহার হয়নি । এগুলো হয়তো মানবের 
সঙ্গে মানুষের সম্পর্কের প্রতীক । যে নিসর্গে_ প্রকৃতিতে মানুষ আছে 
সেই নিসর্গের সঙ্গে, তার বৃক্ষলতা পাহাড় পর্বতের সঙ্গে, মানুষের 
সম্পর্কের চিহ্ন। এমনটি ভাব! হয়, তার কারণ চার্লস মাউন্টফোর্ডের 
ডকুমেন্টারি ফিল্ম চুরুঙ্গা। অস্ট্রেলিয়ার বর্তমান আদিবাসীরা! পৃথিবীর 
আদিমতম উদ্ব্তিত মানব সমাজ । তাদেরও কাঠ বা পাথরের এক 
পবিত্র হাতকুড়োল আছে__নাম চুরুঙ্গ। ব! চুরিঙ্গ। ৷ এ তাদের 
আনুষ্ঠানিক কুঠার_যার সাহায্যে বুদ্ধ মোডলরা শিকারের প্রথম 
মাংসটুকরোটা কেটে নিত। তারপর হত সামাজিক উৎসবের শুরু । 
উৎসবের শেষে চুরিঙ্গাগ,লে। তুলে রাখতো | হয়তো সেই আদিম 
সনাতন ট্রাডিশন এখনে। বয়ে আসছে ।__-এ সবই সম্ভব হলো» কারণ 
মানবের হাতে সময় আছে । মানুব আগুন পেয়েছে। 
সিনানথপাসদের গুহায় আগুন ছিল। আর তৃতীয় হিমবাহযুগে 
আদিম মানুষের হাতে যে আগ,ন এসে গেছে তার অনেক প্রমাণ 
পাওয়া গেছে। বেশির ভাগ চিহ্ন পাওয়া গেছে তুষার সীমানার 
নিচে যার! থাকতো! সেই নির্যানডারথালদের কাছে । হোমোসেপি- 
রান্সরা সাধারণত প্রাচীনযুগে শীতের প্রভাব থেকে দূরে থাকতো 
বলে, তারা আগুনের ব্যবহার পরে জেনেছে বলেই বিশ্বাস । আধুনিক 
যুগে পৃথিবীর সব মানুষ আগুন ব্যবহার করে ; তবু কোনো কোনো 

নৃজাতি আগুন জ্বালাতে পারে না। টাসমানিয়া-অক্ট্রেলিয়ার অনেক 
জাতির কাছে আগুন আছে-_তবে আগুন জ্বালাতে জানে নাঁ। এবং 
জানতো না,এই সেদিনেও, আন্দামান দ্বীপপুঞ্জের আদিম অধিবাসীরা ৷ 
_ হয়তো! প্রকৃতির কাছ থেকে আগুন পেয়েছে মানুষ । সেই আগুন, 
জ্বালানী যোগান দিয়ে, সাবধানে হেপাজং করে গেছে । এক পরিবার 
থেকে অন্য পরিবারে, এক ক্যাম্প থেকে অন্য ক্যাম্পে আগুন গেছে। 
বাড়ির আগুন, ক্যাম্পের আগুন নিভে গেলে ছুটে অন্য জায়গা থেকে 
আগুন নিয়ে এসেছে। কারণ আগুন পেয়ে মানুষ তার পাশব ভৌত 
অস্তিত্বের খোলসটি ফেলে দিতে পারে । আগুন তাকে নিরাপত্তা 
দেয়, শীতে জমে যাবার সম্তাবন! দূর করে, আর দেয় খাদ্য পরিপক 
করার সুযোগ । খাদ্য পরিপক্ক করার পর খেতে তার সময় দিতে 
বেশি হয় না। এ সময়টুকু বাদ দিলে বাকি সময় সে শিকারে যেতে 
পারে, অস্ত্রশস্ত্র মেরামত করতে পারে,এমনকি গল্পসল্প করতেও পারে 17 
মানুষ আর অন্য জন্তুর মধ্যে চূড়ান্ত পার্থক্য হলো আগুনের ব্যবহার ৷ 
তার দেহের বাইরের শক্তির প্রথম উৎস হলো৷ আগুন_যা সে তার 
প্রয়োজনে লাগাতে পারে । মধ্য গ্লাইসটোসিন যুগে তার শরীর গরম 
রেখেছে আগুন; গুহার মুখে গরম আগুন জেলে সে নিরপত্তা বজায় 
রাখতে।। আর অন্ত-প্লাইসটোসিন যুগে আগুন তার কর্মদক্ষতা এনে 
দিল। 

আর তখনই নামে শেষ হিমবাহ । প্রচণ্ড ঠাণ্ডায় শীতে জ্বালানীর 
অভাবে নিয়্যানভারথাল মানুষদের ক্যাম্পের পর ক্যাম্পের আগুন 
নিভে যায়। বাইরের ঠাণ্ডায় যাবার মত আবরণও তাদের অপ্রচুর ৷ 
শিকার নেই, খাদ্য নেই? তীত্র শীতের মোকাবেলা না করতে পেরে 
সে নিশ্চিহ্ন হয়ে যায়।-_আর তারপর আসে গ্লাবন। যে সব তটরেখা! 
শুকনো--জল সেখানে পৌছোয় ? উচু তটভূমিতে সেই জল আটকে 
আজও আছে-__আছে গ্ৰীনল্যাণ্ডে আর এন্টার্কটিকায়। জল আর কন- 
কনে শীত__এনিয়ে প্লাইসটোসিন যুগ শেষ হতে চলে। আর্জ, তীক্ষতম 

শৈত্য । উত্তরে যারা ছিল তারা শীতের শিকার হয়। আফ্রিকার 
কাছাকাছি অঞ্চলে হোমোসেপিয়ান্সরা কিছু উষ্ণ অবস্থায় ছিল। যেন 
শিশু । খা্য উষ্ণত৷ আর মৌল অভিজ্ঞতা অর্জনে তার সময় উদ্ভম ব্যয় 
হয়ে গেছে। তার পরিবেশ-__তার পরিবার তার সখ্য। নিয়ন্ত্রিত করেছে । 
তার মুখে আধোআধো কথা এসেছে । সে পরিবার বানিয়েছে। ক্ষুদ্র 
পেশিকে হাতিয়ার নিয়ে সবল করেছে। তবু পরিবেশ বাইরের 
বেরুনোর পক্ষে, ছড়িয়ে যাবার পক্ষে, উপযুক্ত নয়।-তারপর একদিন 
শীত গ্রাবনের শেষ হলে! ।__পাহাড় থেকে, গুহা থেকে নেমে এল 
মানুষ । অরণ্য প্রান্তর পেরিয়ে দূরে উকি দিয়ে দেখতে চায়। তার 
চোখের মধ্যে লেগে আছে কৌতুহল । তার চুলে খেলা করে নতুন 
পর্যায়ের খোলামেলা হাওয়া । 

প্রথম পর্যায়ের পথ পেরিয়ে দ্বিতীয় পর্যায়ে যে হাজির হলো, সে মূলত 
হোমোসেপিয়ান্স। তার আদি পুরুষদের মৃত্যু হয়েছে_বড় শীতল সে 
মৃত্যু ! পুরনো কালকে পেছনে ফেলে সামনে পা বাড়ায় মানুষ 
_তার হাতে আগুন !--- 

একোরাষ)-*“*** বাক্য পেল, আগুন পেল, যক্ধুনি সেই বেলা-_ 
হিমের স্রোত চকিতে নামে ঘটায় মরণ জালা । 
বাপরে, কী শীত, বাপরে ! 
শীতের হাওয়ায় কাপন লাগে, উড়ায় ঘরের ঝাঁপরে ! -'বাপরে ! 
পরনে নেই কোপনি-ট্যানা, নেই আগুনের রোশনি, 
হিমের ঘায়ে বাচার তরে নেইতো কোণাও রোখ,নি ! 
হায়রে, বাচার পথ নাইরে ! 
বরফ গল! জলের ধার! পথ ভাসায়ে যায় রে ৷...হায় রে! 
কপি মানুষ দিদিমারই বংশে দিতে বাতি 
রইল পড়ে সেপিয়েল, আগুন যাহার সাথি। 
বাইরে__অচিন পথে ষাঁয়রে । 
হেতের মশাল নিয়ে শিশু যাত্রা করে তাইরে ।..*বাইরে ! 


গা), মানুষ আইলরে 
প্লাইদটোসিনের দরিয়া বাইয়া 
মানুষ আইলরে ! 


দ্বিতীয় পর্যায় £ নীড়ের সন্ধানে 
হিমবাহ পার হয়ে যে এল 
এলো তুষার স্রোত বেয়ে__ 
যে গেল দক্ষিণ থেকে উত্তরে তুষার পীমার নিচে_ 
তারপর ছড়িয়ে পড়ে পুবে পশ্চিমে, 
ইউরোপ আফ্রিকায়, এশিয়া আর আমেরিকায় _ 
উত্তরের তুন্্া থেকে দক্ষিণ বিন্দুতে, 
যে এল বল্গা হরিণ, ম্যামথ, বুনো ঘোড়া আর 
বাইসনের পিছু পিছু 
পাথুরে অস্ত্র আর আগুন হাতে; বন্দে কুকুর _ 
দ্বিতীয় প্রহরে যে এল শিকারীর সাজে__ 
পরশু ধনুর্ধর 
সে মানুষ !--সেই এল । 


প্রায় সাইত্রিণ হাজার বছর আগেকার কথা। প্রাইসটোসিন যুগের 
চতুর্থ হিমবাহের প্রথম প্রবাহ যত দক্ষিণে যেতে পারে সেখানে হাজির 
হলো। তার কিনার। গলতে শুরু করে। বরফ আবার ধীরে ধীরে 
উত্ত,রে হঠে যায় । যেন প্রকৃতি নামের মহাশিল্পীটি সাত লাখ বছর 
ধরে যে ছবিটি ক্যানভাসে আকলে, হঠাৎ কি খেয়ালে তার অনেকটা 
জায়গা হিমবাহের ইরেসারে ঘষে আর প্লাবনের জলে ধুয়ে খুছে 
ক্যানভাসের রঙ-দাগ মিলিয়ে মিটিয়ে নতুন ভাবে ছবিটি আঁকতে 
বসে। এর আগে পৃথিবীকে ভাঞ্ধরের হাতে গড়া হলো এখানে 
চিমটি কেটে পাহাড় পর্বত, ওখানে আঙুলের চাপ দিয়ে হুদ সাগর» 
আর কোনোখানে লেপে মুছে মস্থণ সমতল ভূমি । সব মিলিয়ে উচু 
নিচু এবরে| খেবরো ত্রিমাত্রিক জমি__এটাই প্রকৃতির ক্যানভাস। 
এটিকে সে সাজায় নানা রঙে, আর সেখানে ছড়িয়ে ছিটিয়ে দেয় 

প্রাণ! বড় খেয়ালী এই প্রকৃতি। কিছুতেই যেন তৃপ্তি নেই। 
তাই বারবার তার ক্যানভাসে নতুন রঙ ভরানো, তুলির টানে বৈচিত্র্য 
আনা ৷ তাই তীক্ষ আর্দ্র শৈত্যের মুছানি দিয়ে নিয়েনডারথালদের ধুয়ে 
মুছে নতুন ছবি আঁক! চলে। এ যুগেও প্রকৃতি দু'বার উত্তরের শৈত্য 
প্রবাহের ইরেসার দিয়ে কিছু নকশা, কিছু আলপনা মুছেছে। তবু 
সেই মোছা ছিল শুকনো-_শুধু দাগ মেটানোর খেলা । আর নিবিষ্ট 
হয়ে গ্রাইসটোসিন যুগশেষে নতুন ছবি আঁকে সে। কঠিন শীতের 
শেষে বসন্ত দেখ! দেয় । বরফ পেছনে সরতে সরতে বৃক্ষলতা শুন্য 
তুন্দরাভূমি হয়ে উত্তরে সাদা রঙে ধরা পড়ে। তার পেছনে এগিয়ে 
গেল ছোট ছোট ঝাউ আর বালদাম গাছের বন, আরো পেছনে রইলো! 
ওক আর ত্যাশ গাছ। বরফের কিনারায় বরফ গলা জল মাটিতে 
বসে গেল। সেখানে গজিয়ে ওঠে ফান জাতের গাছ আর তৃণ। সেই 
তৃণভূমিতে চড়তে এলো বলগা হরিণ, ভেজা নরম মাটিতে গর্ভ খু'ড়ে 
আরামে থাকতে এলো রোডেন্ট জাতের ইদুর । আরো একটু উত্তরের 
তুন্দ্াভূমিতে ম্যামথের পাল । আর নিচের দিকের তৃণভূমিতে চড়ে 
বেড়ায় বুনো ঘোড়া ৷ তাছাড়া ভালুক এল জাম আর ইদুর খেতে ৮ 
নতুন দিনের মানুষ উ*কি দিয়ে এসব শিকার দেখে। হাতে আগুন 
বর্শ৷ ছোরাছুরি নিয়ে মানুষও এলো৷ ৷ তারা এলো সবরকম প্রাণী 
শিকার করতে ৷ মানুষ দ্বিতীয় পর্যায়ে হাজির হলো । 

প্রায় পয়ত্রিশ হাজার খৃষ্টপূর্বাব্দে ভয়াবহ তুষারস্তরের প্রথম আধাআধি 
পিছু হঠার সঙ্গে এ যুগের আরম্ভ আর শেষ হলো আনুমানিক ছয় 
হাজার খৃষ্টপূর্বাব্দে ৷ আর আট হাজার খৃষ্টপূর্বাব্দে শেষবারের মত 
বরফ স্তর গলে গেল। সমাপ্তি ঘটে গ্লাইসটোসিন যুগের। তরু 
প্রকৃতি আরো দুহাজার বছর ধরে মানুষ আর প্রাণীজগৎ নিয়ে 
নাড়াচড়া করে কৃষি আবিষ্কারের দ্বারে মানুষকে পৌছুতে দেখে ছবিটি 
অশকা শেষ করে। দ্বিতীয় পর্যায়ের শেষ মোটামুটি ছয় হাজার খৃষ্ট- 
ূরবান্দে ৷ এই পৰ্যায়ে যেন ছবির ছুটি খোপ প্রথম বিরাট অংশটুকুতে 

রইল জমাট বীধা বরফ অঞ্চলে মানুষের পা ফেলা থেকে শুরু করে 

তুষারের বিলুপ্তি কাল__যাকে বলা হলো উৰ্ধ পুরাপলীয় যুগ । আর 

দ্বিতীয় ছোট খোপটিতে আকা রইল তুষারের সমাপ্তি থেকে কৃষির 

শুরু__মধ্যপলীয় যুগ । এই যুগে মানুষ দক্ষিণ থেকে উত্তরে এলো_ 

এলো শিকার করতে । উত্তর মহাসাগর পর্যন্ত ইউরোপ এশিয়ার বিরাট 

ভুভাগের কেন্দ্রভুমি দখল করে বেরিং প্রণালি পার হয়ে তারা 

আলাম্কায় পৌছোয়। তারপর শিকার করতে করতে ক্রমশ দক্ষিণ 

দিকে এগিয়ে দক্ষিণবিন্দুতে পৌছে গেল। যেতে পারেনি শুধু উত্তর 
পূর্ব কানাডার বৃক্ষহীন বরফ মোড়া প্রান্তরে, গ্রীনল্যাণ্ডের উপকূলে 
আর মধ্য আটলাটিক আর প্রশান্ত মহাসাগরের দ্বীপপুঞ্জে এবং দক্ষিণ- 
মেরু অঞ্চলে । বাকি পৃথিবী সে যেন অশ্বমেধ ঘোড়া নিয়ে দখল করে 
নেয়। তারা ছড়িয়ে যায়_ছিটিয়ে যায়। তারা_মানে মূলত 
হোমোসেপিয়েস।_-তারা উত্তরে প্রথমেই আসে। কারণ গ্রীগ্ে 
সেখানে শিকারের কী যে সুবিধে । একটা ম্যামথ মারা মানে সারা 
ক্যাম্পের লোকের কয়েক হপ্ত। খাবারের জোগান । শুধু দেখতে হয় 
শিকারী আর তার পরিবারের লোক শীতে যেন জমে না বায়। 
অন্যদিকে আরে! একটু দক্ষিণে আছে বল্গা হরিণ আর বুনে! ঘোড়া 
এরাও বেশ মাংসালো। তবে এদের একটু বেশি মারতে হবে_এই 
যা! এক মরশুমে অসংখ্য পশুমারা যায়।_তবু শীত পড়লে সেই, 
জমাটি মাংসের গুদামের কাছাকাছি তাকে থাকতে হচ্ছে ; কারণ 
তুবারের প্রান্তরেখ। সেদিন এতদূরে_যে শীত আরম্ভ হলে সেই সীমায়, 
পৌছোনে৷ সম্ভব হতো না। ঠাণ্ডায় বেঁচে থাকা তখন এক সমস্ত! । 
জ্বালানী কাঠ বনের গাছে আছে, ক্যাম্পে আছে আগুন। তবু 
শিকারীরা শিকারে বেড়িয়ে সঙ্গে আগুন নিয়ে যেতে পারে না সহজে । 
তার প্রয়োজন হলে। গরম পোশাকের। আর পোশাক বানাবার 
যন্ত্রপাতির কোন এক জৈরিক টানে উত্তরেই সে প্রথম গেল। 
একদিন হিমশীতল ঠাণ্ডায় যাযাবর পাখির মত দক্ষিণে. এসেছিল, 

আবার ঘরের ফেরার টানে যেন উত্তরে যায় । সেখান থেকে ছড়িয়ে 
পড়ে চারদিকে । পৃথিবীর সব জলবায়ুর খপ্পরে পড়ে মানুষ । নতুন 
আবহাওয়ায় খাপ খাওয়াতে মানুষের দ্রুত পরিবর্তন ঘটে । পরিবর্তন 
হয় নানাশ্রেনীর মানুষ জাতির মিশ্রণে ৷ 

মানুষের এই যাত্রার প্রসার হোমোসেপিয়েন্সদের হাতে । এদের 
কপাল উচু, চিবুক আছে আর আছে মস্তিক্ের পূর্ণতা । এদের 
পূর্বপুরুষরা ইংল্যাণ্ড থেকে দক্ষিণ আফ্রিকা সেখান থেকে ভারত-- 
এই ত্রিভুজের মধ্যে পাথরের হাত কুড়োল তৈরি করে গেছে । আর 
চলার পথে অন্ত সব পূর্ণ মস্তিফ-চিবুকহীন মানুষের সঙ্গে মিশ্রণ ঘটায় ৷ 
মিশ্রণ মোটামুটি ঘটে তখনো অবশিষ্ট নিয়ানডারথেল মানুষের সঙ্গে_ 
যারা প্যালেপ্টাইন থেকে ইরান__এই অঞ্চলে শীতে জবুথবু হয়ে রয়ে 
ছিল। আরেকটি হলে! দোলো মানুষ এই মিশ্রিত জাতের ঢালু, 
কপাল আর ছোট চিবুক মানুষদের পাওয়া গেল জাপান থেকে 
অষ্টরেলিয়ায়। এককথায় তুষার মুক্ত অঞ্চল অধিকার করতে বেরিয়ে 
হোমোসেপিয়ান্সরা অন্যজাতের পূর্ণ মস্তি মানুষদের আত্মসাৎ করে। 
আবার ছ্ুজাতে মিশ্রণও ঘটে । এক অদ্ভুত মানব এক্য দেখা দেয় ! 
প্লাইসটোসিন যুগের শুরুতে মানুষ প্রকৃতির শৃঙ্খল ভেঙেছে। আবার 
এই যুগের শীতের স্রোতের দাপট কমলে মানুষ জঙ্গলও ছাড়ে । তারা! 
তখন শিকারী । নানা প্রাণীর মাংস তখন তাদের খাবারের তালিকায় 
ঢুকেছে; নিত্যি নতুন তালিকার বদল ঘটে । তবু এমন শিকার মানু 
খোজে যার মাংস দিন কয়েক রেখে খাওয়া যায়__যেমন হরিণ 
বাইসন ৷ এর! থাকে জঙ্গলের বাইরে তৃণভূমিতে ৷ মানুষও তার জঙ্গলে 
আবাস ছেড়ে শিকারের পেছনে ধাওয়া করে সমভূমিতে আদে। তাদের 
সম্বল শুধু পাথুরে অস্ত্র । সেই অন্তর দিয়ে তারা ম্যামথও মারতো = 
ম্যামথ দেখলেই মানুষরা দলবেঁধে আগুন নিয়ে বিশ্রি চিৎকার করে 
ধাওয়া করতে।। মশালের আগুনে চোখ বেঁধে যাওয়ায় ম্যামথ দিগ- 
বিদিক ভুলে দৌডুতে থাকতো-_তার পেছনে হারে রে রে করে ধাওয়া 

কুরে মানুষ ছোটে আর কাদায় ভরা জলভূমিতে খেদিয়ে নিয়ে যায়। 
একবার এ বিরাট শরীরের ম্যামথ যদি কাদায় পড়ে তবে সে আর উঠে, 
আসতে পারে না যেন ফাদে আটকা পাখিটি । তখন মানুষ স্বচ্ছন্দে 
তাকে মারতে পারে। তবু মুস্কিল হলো তাকে টেনে আনা । বাধ্য 
হয়ে শরীরের এক একটা অংশ কেটে কুটে মাটিতে তুলতো-_আর 
আনন্দে হই হই করে নাচতো ।--এমনি করে বেচে থাকার, 
প্রতিযোগিতায় জয়ী হয়ে প্রাণজগতে অপ্রতিদ্বন্দী হয়ে দাড়ায় মানুষ । 
প্রকৃতি শৃঙ্খলের বাইরে বলে প্রকৃতি তাদের সংখ্যাকে নিয়ন্ত্রণ করতে 
পারে না। মানু সংখ্যায় বাড়তে পারে। দলবল বাড়লে সেই 
অনুপাতে বেশি বেশি খাবারের বন্বোবস্তও করতে পারে । এবং পারে, 
খাবার মজুত করতে । বরফে ঢাকা রেখে, বা আধপোড়া করে খাবার, 
মজুত করা ছাড়া_সে তার বাসস্থানে খাবার রেখে দেয়। সে হলো, 
গুহা । যেখানে ঢুকে পড়ে সে শীত বড় বৃষ্টি বন্যার হাত থেকে বাঁচে। 
সেই গুহায় থাকতো আগুন_-যে আগুন দিত তাপ আর আলো । 
রাত্রি আর অন্ধকারের ভয়ের মুখোশ এটে আসে না চুপিসারে ধীরে 
ধীরে নিজের মনোমত দ্বিতীয় এক প্রকৃতি গড়ে তোলে মানুষ ;__ 
গড়ে প্রকৃতির এলাকার মধ্যেই । 

এতদিনে নিশ্চিন্তে সে গুহাবাসী হলে ।__ শুরু হলে। বাসা বাধার, 
পাল | 


(কোরান)... হিমের স্রোত প্রাবন ধারা যখন হলে সারা__ 
প্লাইসটোসিন রজনী শেষে জাগিলে বন্ুন্ধর! 
কে এল তবে পিছনে রাখি বনভূমি মর্মর ? 
কে এল হোতা করিতে দখল তৃণভূমি প্রান্তর ? 
কে এল সেথা ছি'ড়িয়া বাধন প্ররুতির শৃঙ্খল ?__ 
সে বুঝি মানুষ, শুধু সেই এল, শোনো তার কোলাহল ! 
(য়া). co মান্থুষ আইল রে 


প্রাইসটোসিনের দরিয়া বাইয়া 
মানুষ আইল রে ! 

€৭) হঠাৎ ছবির ঝলকানি 

বেশ আছি আমরা ৷ ঘরে বসে রেডিও বোতাম টিপে দিই__আর 
স্রচ্ছন্দে সারা পৃথিবীর কথা শুনতে পাই৷ হাতের খবর কাগজে 
চোখ বুলালেও পাই সারা দুনিয়ার খবর ৷ আবার ছবি ভরা সিনেমার 
রাজ্যে এলে খবরাখবর দেখি শুনি। দেশবিদেশ হাতের মুঠোয়, 
চোখের নাগালে কানের কাছে এসে ফিসফিস করে কথা বলে ওঠে। 
__এসব হলো আজকের দিনের কথা । তবে রেডিও আর টকি__ 
সে তো বিংশশতাব্দীর ফসল ৷ সায়লেন্স ফিল্ম এলো ১৮৯৫ সালে। 
গ্রামাফোনে কথা শোনা_তাও ১৮৭৭ সালের আগে শয়। ফোটোর 
ছবি ১৮৩৮ এ পেলাম । আর বই ছাপা ১৪৫৬ সাল । তার আগে 
লেখা ছিল পঁ,থিতে ; তৰু যত অতীতে যাওয়া যায় হাতের লেখা 
'অবোধ্য হয়ে যায়, পর্থর পাতা ছেঁডাখোড়া । তারও পেছনে গেলে 
হাতের লেখাও অদৃশ্য । অতীত তখন বোবাঃ অন্ধ, স্থবির। কাজেই 
গুহা মানুষের কথা স্মৃতিতে নেই, ক্রুতিতেও নেই। আছে প্রত্রতাত্বিক- 

দের আবিষ্কারে । এই আবিষ্কারের চিহ্ন ধরে আদি পুরুষদের গুহা 

বাসের স্মৃতি খ,জতে হয়। 

এই স্মৃতিচিহ্নের কাশী বা মক্কা হলো ফ্রান্সের ডরডোনি উপত্যকার 
লাএজাইজ গ্রাম আর তার আশপাশের অঞ্চল-_ক্রো ম্যাগনন, 
লা মাউষ্টিয়ার, লগারি হটি, লগারি বাসি, লাস্কক্স-_এই সব অঞ্চল 
আর সেখানকার গুহা ৷ চারদিকে চুনাপাথরের সাদা শৃঙ্গের মাঝ- 
খানে সবুজ ক্যানিয়ন। আটলার্টিকের ভেজাবাতাস উপত্যকায় বয়ে 
যায়, বৃষ্টি নামে । ঘাসে ভরা বনে তৃণভোজী প্রাণীর! সেইদ্দিনও 
চড়ে বেড়িয়েছে। চুড়োয় উপরে দাড়ানো সেদিনের শিকারী 
মানুষটি অন্তত পাচমাইল দূরের বিচরণশীল প্রাণী দেখেছে_-শিস দিয়ে 
ব। ইঙ্গিতে সঙ্গীদের সেকথা জানিয়েছে। তারপর নিঃশব্দে দল বেঁধে 
শিকারের উপর ঝাঁপিয়ে পড়েছে”_তাড়া দিয়ে শিকারকে পাহাড়ের 
দেয়ালে আটক করে ফাদে ফেলার মত স্থান করে ধরেছে, মেরেছে 


৩ প্রাইসটোসিনের মানুষ: 


আর কেটেছে; তারপর শিকার করা পশুগুলো কাছাকাছি গুহায় 
নিয়ে গিয়ে উজ্জল আগুনের ধারে বসে ওম্‌ওম্‌ আরামে খেয়ে দেয়ে 
আড্ডা মেরেছে। পাহাড়ের গায়ে হাতিয়ার বানাবার জন্য ফ্লিণ্ট 
পাওয়া যায় ; বাইরে গুহার ধারে শীতল জলের ঝরনা ।__আর কি 
চাইবার আছে? 

লাএজাইজ আর তার সংলগ্ন অঞ্চলের গুহাগুলো৷ খনন করে পাওয়া 
গেল নানা স্তর ।--একেক স্তরে একেক রকম হাতিয়ার, কংকাল, বাস- 
স্থানের হদ্দ হদিশ । বেন নানা! সংস্কৃতির সংযোগ সুত্র হলো-_এইসব 
গুহা ।_একেবারে নিচের স্তরে পাওয়া যায় নিয়েনভারথালের পরিত্যক্ত 
হাড় আর ক্রিন্ট । অর্থাৎ নিয়েনডারথাল মানুষ একদিন গুহাতে থেকে 
গেছে। তার উপরে উর্ধবপুরাপলীয় যুগের স্মৃতিটানা৷ তিনটি স্তর 
পাওয়া গেল। যে শু শৈত্য এযুগে প্রবাহিত হয়েছিল__য৷ ঘটে প্রায় 
চব্বিশহাজার বছর আগে__এই স্তর সেই দিনগুলির কথ! জানায় । 
জানা যায় মানুষ উষ্ণ থাকতে চেয়ে পোশাক বানিয়েছে__কারণ 
এখানেই পাওয়া যায় ছোট বড় অজস্র হাড়ের ঈচ। তাছাড়া হাজার 
হাজার ভাঙা হাড় থেকে বোঝা! যায় তার! মাংস পরিপাক করেছে, 
মজ্জা চুষে খেয়েছে । এই যুগে মানুষ সাধারণত খোলামেলা জায়গা 
পছন্দ করে এসেছে। শুধু শীতের দিনে গুহায় বাস করত। আর 
কিছু পরে তারা ম্যামথ শিকারে নামে । ফ্রান্স শুধু নয়, ইউরোপের 
নানা অঞ্চলে খনন করে জানা যায় প্রায় বিশহাজার বছর আগে 
মান্ুৰ ম্যামথ শিকার করেছে। গুহার কাছাকাছি অঞ্চলে বাড়ি 
বানিয়েছে ; শীতের ঠাণ্ডা থেকে বাঁচার জন্য তাদের ঘরগুলি হতো 
মাটির নিচে, ছাদের অবলম্বন হলে| গাছের কাণ্ড অথবা ম্যামথের 
হাড়। এই যুগে পাওয়া গেল লম্বা পাতলা গাছের পাতার মতো 
টের ফলক--দর কিনারায় ধার। সম্ভবত হাতকুঠার । এর উপরের 
উরে শু শৈত্যের তৃতীয় ভাগের চিহ্ন। হিমবাহ শেষমেশ যে হটে 
চলছে তার ফেলে রাখা নিদর্শন । তৃণভূমিতে ঝাউ বনের ফাকে 

ফাঁকে বসা হরিণ শিকারের এই যুগ । এই যুগে তারা হাড়ের হার- 
পুন গড়েছিল। আর শুরু হয় বন্গা হরিণের পেছনে পেছনে মানুষের 
ছুটে চল।। ফ্রান্স আর ইউরোপে স্থায়ী ভাবে দেখ! দে ওক আম 
আযাশ গাছের বন। আর দক্ষিণ থেকে হোমোসেপিয়েন্স এর দল বনপা 
হরিণ-বাইসন মারতে এই অঞ্চলে চলে আসে । ধরা পড়ে মধ্যপলীয় 
যুগের সংস্কৃতি । 

লাএজাইজে ঘুরেফিরে বিজ্ঞানীর! মনে করেন চতুর্থ হিমবাহ কালে 
ফ্রান্স মানব অধ্যুষিত জগতের সীমানায় ছিল । এই প্রান্তিক অঞ্চলে 
নানা জায়গায় জীব আর মানুষ - এসেছে বা ফিরে গেছে । এ সব 
মানুষেরা কারে। চেহারায় নিগ্রয়েড বা নিগ্রবটুর ছাপ, কেউ বা 
আদিতে নিয়েনডারথাল, কেউ হলো বর্তমান আইরিশ বা নরউই- 
জিয়ানের মত প্রশস্ত মুখ ক্রোমাগনন মানব, কারো মুখমণ্ডল চ্যাপটা 
_নাকবাদে মঙ্গোলীয় মুখ, কারো চেহারায় বর্তমানের নডিকদের 
সঙ্গে মিল। নান! জাতের মানুষ শিকারের খোজে এই অঞ্চলে 
এসেছে__আর একই গুহায় লীন হয়ে গেছে । আর সবশেষে প্রমাণ 
পাওয়া যায় শেষ হিমবাহ যুগে হোমোসেপিয়েন্স মানুষ অন্যান্য পুর্ণ 
মস্তি মানুষকে আত্মসাৎ করে সারা পৃথিবীতে ছড়িয়ে পড়ে । আর 
দেখা যায় তাদের আঁকা গুহাচিত্র। কী এক অলৌকিক উপায়ে তারা 
ঢুনাপাথরের গুপ্ত গুহার কোণে কোণে ছবি এঁকে গেছে। এসব 
ছবির বয়েস ষোল হাজারেরও বেশি । রঙের টানে আছে লাল আর 
কালো । আছে বাইসন, হরিণের নিখু'ত ছবি_যেখানে প্রকাশ 
পেয়েছে নির্ভুল শারীর স্থান সম্পর্কে তাদের জ্ঞান। প্রাণীদের 
ছবি আকার আগে যেন তারা বহু প্রাণী ব্যবচ্ছেদ করেছে! সেই 
তুলনায় কিন্তু আকা মানুষের ছবিগুলো তত নির্ভুল নয়_বলা যায় 
এগুলে। যেন স্কেচ । মনে হয় মানুষ নিয়ে তাদের ওৎজুক্য আগ্রহ 
ছিল না'। একমাত্র ব্যতিক্রম সিসিলির এক গুহার ছবি । সেখানে 
এক জটিল দৃশ্যের মধ্যে কতগুলো সুসমঞ্জস মানুষের চিত্র আছে । 

আর আছে বাইসন বা! হরিণ সাজা! মানুষের ছবি । একটি নয় একা- 
ধিক প্রাণীসাজা মানুষের ছবি! এগুলোর মানে কি?_ সেদিন কেন 
যে মানব এই ছবি একেছিল !__এই তো, কিছুদিন আগে উত্তর 
আমেরিকার আদিবাসীরা বাইসন সেজে নাচতো । এরা নাচে বাইসন 
শিকারের অভিনয় করেছে । নাচতে নাচতে পরিশ্রান্ত হয়ে কেউ যখন 
পড়ে থাকার ভান করেছে তখন অন্যেরা তাকে ভোঁতা তীর ছু'ড়ে মারে, 
তাকে টানতে টানতে বাইরে এনে ছোরা ঘুরিয়ে লাফায়-_যেন 
বাইসনকে টুকরো টুকরো! করে কাটছে। তারপর তাকে ছেড়ে দিয়ে 
অন্ত আরেক জনকে ধরে ।-_তবু এ নাচ ঠিক সাধারণ নাচ নয়। এ 
নাচের তদারকি করত ওঝা। তারই কথামতে। নাচ হতো-_যে নাচ 
ভুতুড়ে তুকতাক আর ওঝালি কাণ্ড কারখান৷ ছাড়া অন্ত কিছু নয়। 
উদ্দেশ্য হলো বাইসনকে যাছুকরে শিকারের ফাঁদে ফেল! । তাই 
শিকারে যাবার আগে তারা ঘটা পটা করে শিকারের উৎসব সেরে 
নেয়। শিকারে যা পেতে চায় আগেভাগে উৎসবে তা দেখতে চায়। 
গুহার ছবি গুলে। সেই কথা কি জানায়? শিকারের আগে মাঠের 
শিকারের ছবি? না-_এ নিছক শিল্পকৃতি?__ষোল হাজার বছর 
আগেকার ঘটনা । একটা স্থির উষ্ণতা আর আর্দ্রতা গুহার মধ্যে 
ছিল বলে সে ছবি অবিকৃত আছে। আকরিক রঙে রাঙানো, সীমা- 
না রেখা জেন বাটাজি ভিজে ক, কেন ওই ছবিও 
ছেলেবেলায় আমরা রূপকথার গল্প পড়েছি__যেখানে আছে ঘুমন্ত 
রাজকন্যা, পক্ষিরাজ ঘোড়া । আর যেখানে ব্যাঙ হঠাৎ হয়ে দাড়ায় 
সুন্দর রাজকন্যা, বানরের পোশাকে লুকিয়ে থাকে রাজপুত্র । যখন 
এই গল্প পড়া হয়, রুদ্ধশ্বাস বিশ্বাসে সেই জগতে শিশু ঘুরে বেড়ায় ৷ 
বই বন্ধ করলে আবার ফিরে আসে বাস্তব জগৎ ।- হয়তো আমাদের 
পূর্বপুরুষের কাছে তার চার পাশের জগৎ মনে হতো চেন! অচেনায় 
গড়ে ওঠা । বাস্তব আর কল্পনার পার্থক্য তারা টানতে শেখেনি। তারা 
“ভারাছে গববিছু ভাল আর মন্দ-ছুই শক্তির চালনায় ঘটে । ভেবেছে 

বা কিছু ঘটে তার আদিতে আছে কোনো অপদেবতার খুশি বা 


রাগ। তাদের জ্ঞানের পরিধি কম ছিল বলে তুকতাকে বিশ্বাস 
করেছে। যেমন আজকের শিশুটি মাটিতে পড়ে গেলে মাটিকে লাথি 
মারে_কারণ সে ভাবে মাটিই তাকে ফেলে দিয়েছে-_সেই দোষী | 

ছবিগুলো কি সেই তুকতাক বিশ্বাসের সুচনা জানাচ্ছে ?..-হয়তো 


বা! তবু জানার উপায় তো নেই !... 


কোরাস)--***- পালে পাল বল্গা হরিণ নামে দেখ ভূণের মাঝে । 
হাতে নে, বর্শা কুঠার ছুটে চল ব্যাধের সাজে ॥ 
শীতের এঁ হিমেল হাওয়া কবে যে মারবে ছোবল । 
তাহারে সামাল দিতে জমা কাঠ-মাংস কেবল || 
ওঝালিয়। তুলুক রে তুক মোড়লে হরিণ সাজা । 
তাকে ঘিরে নাচুক মেয়ে তাকে ঘিরে মাদল বাঁজা | 
গুণীনে আকুক ছবি গুহার এ দেয়াল জুড়ে। 
“পালে পালে ব্লগ! হরিণ চেয়ে দেখ চড়ছে দূরে ।। 
বা)... মান্থষ আইল রে 
“গ্লাইসটোসিনের দরিয়া বাইয়া 
মান্য আইল রে! 
1৮) ফ্রি ক্লিট জিন্ট 


গুহাবাসী মানুষের চিহ্ন যেখানে ছবি__সেটাই অবাক করা। এ 
অন্ধকার দেয়ালে কি করে ছবি অকলে! ! ছবির রঙ চিনলো কি 
করে? নিশ্চয় তারা আলো জালিয়েছিল। তার মানে পশুর চর্বি যে 
প্রদীপের তেল হতে পারে আর পশুর লোম পাকিয়ে যে সলতে করা 
খায়--সেই বিত্যে তাদের ঘটে এসে গেছে। তাছাড়া ছবিতে যে ঢাক 
জাতীয় বাজনার ছবি দেখা যায়__তাতেই বোঝা যায় চামড়ার নানা 
ব্যবহারও তারা৷ জেনে ফেলেছে । তারা চামড়ার পোশক পরেছে । 

আমরা বলি, বুকে শীত,পিঠে রোদ। আদিম মানুষরাও তাই জানতো ।. 
তারা পশুর চামড়া দিয়ে সামনেটা ঢাকতো৷ আর পিছনটা চামড়ার, 
ফিতের বাশধনে বাধা থাকতে! । আধঢাকা পোশাক__তবু শীত তো 
বশচে। ইতিমধ্যে সরু হাড় দিয়ে সুচি করার বিদ্যেট। কি করে জানি 
তাদের মাথায় আসে ।__বাস, তারপর চামড়া! সেলাই করে জামাটামা! 
বানানো সহজ হয়ে ওঠে। শীতে আর ভয় নেই। 
তবু অন্য ভয় তো থাকে । প্রকৃতির নিয়ম না জানলে কারুর পক্ষে 
পৃথিবীতে চলা সহজ নয় । প্রকৃতি যে কখন শীত আনে, আনে বর্ষা”, 
তার হিসেব সেদিনের মানুষের মাথায় ঢোকে না। প্রতিপদে প্রাকৃভিক 
অদৃশ্য শক্তির সামনে নিজেকে অসহায় লাগে ।_-আর এই অসহায়, 
অবস্থার মোকাবেলা করতে, প্রকৃতির বাধ! জয় করতে মানুষের একটা 
ফন্দি জুটে গেল ! তা হলো! একতা ৷ এক সঙ্গে দলবদ্ধ হয়ে প্রতিকূল" 
শক্তির সঙ্গে যুদ্ধ করতে হবে । তখনো মানুষের সমাজের বোধ হয়নি। 
তবু এটুকু তারা জেনেছে একট! অদৃশ্য বন্ধনে সবাই যেন একজোটে' 
বাধা । মানুষের শরীরের অঙ্গপ্রত্যঙ্গগুলে| নানা কাজ করলেও যেমন 
তারা একটি শরীরে বাঁধা "দলের মানুষ নানা! কাজে ব্যস্ত হলেও 
তারা সবাই মিলে দল।...এই দল তৈরি হলো আত্মীয়তার বন্ধন টেনে 
নিয়ে। দল হলো কুল। চেনাজানা পূর্বপুরুষ থেকে নেমে আসা 
জন্স্থত্রের বাঁধনে বীধা একেকটি কুল। পূর্বপুরুষদের কাছ থেকে তারা 
যে শিক্ষাদীক্ষ। অভিজ্ঞতা পেয়েছে সেটাই তাদের কুলাচার ৷ 
আ1চারটাকে পালন করলে সকলের ভাল হবে__এই সরল বিশ্বাস হলো, 
তাদের একতার মূলকথা । 
তবু দল বা কুল বাড়লে খাদ্য সংগ্রহের বিপুল চাহিদাও যে বাড়ে 
অতএব, কীটপতজের রাজ্যে যেমন ঘটে, মানুষের দলে সেই এক  ধ'রা 
ধরা দের। দল ভেঙে, টিকে থাকার জন্য, মানুষ ছড়িয়ে যায়! 
ছড়িয়ে যায়, তবে তাদের সঙ্গে থাকে সেই পূর্বপুরুষদের নির্দেশ, তাদের 
গড়া হাতিয়ার, তাদের কুলাচার।__ছড়িয়ে যেতে গিয়ে 'দেখে' পুরনো; 

হাতিয়ারে অনেক বাধা । অতএব অন্য হাতিয়ার বানাও ।__এই- 
সময়ে মানুষের হাতে এল বিউরিন ! বিউরিন যেন একটি বাটালি 
যা দিয়ে হাড়, শিং, হাতির দাত থেকে নতুন হাতিয়ার তৈরি সম্ভব 
হলো ৷ হারপুন বা বর্শা, ছোরা বা! কুড়োল__সব কিছু সহজেই-__মানে 
সেদিনের ভাবায় সহজেই-_করা গেল। তাছাড়া চামড়ার ফিতে 
বানানোর ব্যাপারটা আগেই জেনেছে বলে বর্শা, হাত কুঠার হারপুন 
করা সহজ হলো ৷ বীধাবাধির ব্যাপারে চামড়া__আর ফলক হিসেবে 
হাড়। সঙ্গে কাঠের বা হাড়ের লাঠি। সব মিলিয়ে চমৎকার অন্ত্র। 
তাছাড়া তার আছে হাড়ের বা আইভরির স্ুচ। এই স্্চ দিয়ে 
পুরাপলীয় যুগে উষ্ণ চামড়া সেলাই করে এমন চমৎকার পোশাক তারা 
বানালো যে প্রচণ্ড ঠাণ্ডা আবহাওয়ায় সেই পোশাক পরে শিকারীরা 
বাইরে বেরুতে পারতো । আর তারপর পৃথিবীর শীত প্রধান অঞ্চলে 
তার যাওয়াটা বিশেষ কোনো ব্যাপারই রইলো না । অন্যদিকে চামড়া 
দিয়ে তাবু করতে পারলো বলে যেখানে গুহাট্হা নেই, সেখানেও দিবিব 
শীততাপ বাচিয়ে থেকে যেতে পারলো ৷ ভূ-পুষ্ঠের অনধ্যুষিত অঞ্চল 
দখল কর তার কাছে তখন কত যে সহজ ! তাছাড়া আগুন নিভে 
যাওয়ার ভয় নেই। কারণ সার! পৃথিবী গাছে ভর! গাছ মানে জ্বালানী 
কাঠের গুদাম। হাতে আছে কুঠার ; কাজেই গুদামের মাল সাফ করতে 
অন্ুবিধে নেই । 

এই সময়ে তারা বিউরিনের এক উন্নত সংস্করণও গড়ে তোলে__যা এক 
চমৎকার বাটালি। এই বাটালি দিয়ে পালিশ করা পাথরের কুড়োল 
বানালো-_ব৷ দিয়ে অক্রেশে বাড়ি তৈরি, সালতি খোদাই করা অথবা 
স্লেজগাড়ি বানাবার উপযোগী গাছ কেটে লাগাতে পারে । তাছাড়া 
এই বাটালি দিয়ে অনেক দ্রুত সে অস্ত্র তৈরি করতে পারে।_ গাছ 
খোদাই করে নৌকো বানাতে পারে বলে নদী আর তার বাধা নয়। 
তাছাড়া ভেলাও তো তৈরি করা যায়। বাঁধনের দড়িও তো হাতের 
কাছে আছে। শুধু চামড়া নয়। তৃণ দিয়ে সে তরি করে দড়ি দড়া | 

আর ডালপালা দিয়ে ঝুড়ি । সেই ঝুড়ির উপর মাটির প্রলেপ দিয়ে 
ঝুড়ি পুড়িয়ে পেয়ে গেল সুন্দর মাটির পাত্র_গায়ে তার পুড়ে যাওয়া 
ডালপালার হিজিবিজি দাগ ।__অনেক পরে যখন মানুষ অন্যভাবে 
মাটির পাত্র তৈরি করলো,সেদিনও তারা সেই পাত্রের গায়ে হিজিবিজি 
দাগ কাটতো ৷ তাদের ধারণা, দাগ না কাটলে সে বাসনে কিছুতেই 
ভাল কাজ হবে না ।__সে যাক । পাথর ছাড়া মাটি দিয়েও যে পাত্র 
গড়া যায় সে তথ্য আদিম মানুষের কুমোরের আওতায় হাজির 
হয়েছে। মাটি আর আগুন_ছুই তখন মানুষের দাস। আগুনের 
সাহায্যে সামান্য মাটিকে রূপান্তরিত করা গেল । 

আর এই সময়ে এলো ধনুক বর্শাই ছিল সেদিনের প্রধান অস্ত্র । আর 
আজকের দিনেও এই সেদিন পর্যন্ত টাসমানিয়ার, অস্ট্রেলিয়ার 
মরুভুমিবাসী উপজাতিদের একমাত্র অন্তর ছিল বর্শা। আর ছিল 
এক্ষিমোদের হাতে। তফাৎ শুধু দণ্ডের মাপে। অস্ট্রেলিয়ার 
অধিকাংশ আদিম অধিবাসীরা তীরধনুকের ব্যবহার জানেনা। এই 
তীর ধনুক সম্ভবত উদয় হয় আফ্রিকায় । আর স্পেনের পথে হাজির 
হয় ইউরোপে ৷ নিঃশব্দ নির্ভুল হাতিয়ার_য! দূর থেকে ছোড়া যায়। 
আর এখানে শিকারী অনেকটা তীর তৃণে বয়ে নিয়ে যেতে পারে। 
আগে সে বর্শা নিতে পারতে| হরেদরে তিনটে বা চারট!। শিকারীর 
পক্ষে ধনুকের চেয়ে ভাল অস্ত্র পাওয়া কঠিন, বিশেষ করে যদি সঙ্গে 
থাকে সুশিক্ষিত কুকুর সেই কুকুরও পোষ মানলো । দে হলো 
উর্ধপুরাপলীয় যুগের শেষে । 

সব কিছু নিয়ে মধ্যপলীয় যুগে মানুষ দুর্ধর্ষ শিকারী হয়ে উঠলে! ৷ তারা 
ছড়িয়ে যেমন পড়লো__তেমনি শিকার করা সহজ হয়ে দাড়ায় বলে 
কারিগরির কাজে অবসর জোটে । কারিগরি কাজ মানে অগ্্র তৈরি 
করা, নৌকো গড়া, চামড়ার পোশাক-াবু বানানো আর ঘাসের 
পোশাক, দড়াদড়ি, মাটির পাত্র। তাছাড়া জল রাখার দশব 
বানালো বলে ছড়িয়ে পড়তে অসুবিধে নেই-_জল সে বয়ে নিয়ে যেতে 

পারে। অতএব মানুষ গুহা ছেড়ে ভাল করে পারি জমায়। প্রকৃতি, 
তাকে আটকাতে পারে না। 


(কোরাস) -.---হাতেতে নিয়ে বর্শী কুঠার কোমরে ছুরি ছোরা 

সেই তো এল করিতে দখল বিপুল বসুন্ধরা ৷ 
নতুনত্র গড়ে সে হেতের আছে ষে বিউরিন, 
লাগিয়ে হাতল বানায় দেখি পরশু মস্থণ। 
নদীর স্রোত তোলে না বাধা করে সে অবহেলা, 
আছে যে তার সালতি ডি  নলেতে গড়া ভেলা । 
চামেতে বানায় তাশ্ুমশক চাঁমেতে জামার সাজ, 
তৃণেতে গড়ে দড়ি আর ঝুড়ি  তৃণেতে ঢাকে লাজ। 
হাড়েতে গড়ে বাটালি স্থ'চ দাতেতে হারপুন, 
তাহারি হাতে ধনুক তীর তাহারি পিঠে তৃণ। 
কুকুর নিয়ে শিকার সাজে তাড়া হরিন ঘোড়া, 
সেই যাযাবর ভ্রমিয়া বেড়ায় বিপুল বন্থন্ধরা || 


(Ng): = মান্য আইল রে__ 
প্লাইসটোসিনের দরিয়া বাইয়া 
মানুষ আইলরে ! 


(৯) তেনাথার মোড়ে 


বড় শীত বরফের দেশে । তবু সেখানেও বসন্তে বরফ গলে । স্থর্যের 
আলোর আঁচ লেগে মাঠে মাঠে ঘাস গজায় ; এদিক ওদিক ঝুপি 
ঝুপি ঝোপ ঝাড় উকি দেয় ; গাছের ডালে নতুন পাতা! বেরোয় | 
এ হলো৷ আজকের দিনের বরফের দেশের বসন্তের শুরু। আর সেদিন 
বিরাট বরফ ভাঙার যুগে প্রকৃতি যেন আলম্তে আড়মোড়া ভেঙেই 
চলে। কিছুতেই স্থির হয়ে দাড়ায় না। বিশাল বিশাল নদী সব 
কিছু ভাসিয়ে বইতে থাকে । দেখা দেয় বিরাট বিরাট হুদ। আর 


মি 

মার্চ করা সৈন্যের মত জমি দখল নিতে আসে কার আর পাইন গাছ। 
তার নিচে লম্বা ঘন ঘাসের বন। শীত আর গ্রীষ্মের মধ্যে পাঞ্জা 
কবাকষি বেশ কয়েকশ বছর চললো । তারপর গ্রীষ্মের জয় হয়। 
“পাইন গাছের ফাকে এ্যাসপেন গাছ মাথা তোলে । জঙ্গল নতুন করে 
সাজে । আর সেই জঙ্গলে বাস করতে দক্ষিণ থেকে আসে বুনোষাড়, 
বন্য বরাহ, পাটকিলে রঙের ভালুক। আর হ্রদে বিলে ঝাঁকে ঝাঁকে 
ভেসে বেড়ায় বুনোহাসের দল ।__তাছাড়। আগের প্রাণীও তো ছিল 
_ সেই বলগা হরিণ, সাদা ভালুক সিলমাছ, ম্যামথ আর বুনো 
ঘোড়া । আর সেখানে ঘুরে বেড়ায় মান্ুষ। 

তুন্দ্রা অঞ্চল গ্রীষ্মের সঙ্গে সঙ্গে যত নিচে নেমেছে, বলগ! হরিণের দলও 
তাদের খাদ্য শুঙ্খলের সঙ্গে সঙ্গে সরে সরে চলে এসেছে দক্ষিণে 
সেখানেই তো! গজায় শ্যাওলা আর ঘাস। বলগা হরিণ মারা মানুষও 
তাদের পেছনে পেছনে এল। আর আরো! একটু দক্ষিণে বা পুবে__ 
যেদিক বরফে জমে যায় নি সেদিকে পালে পালে চড়ে বুনে! ঘোড় 
আর বাইসন | একদল মানুৰ গেল তাদের শিকার করতে । জন্তুর পাল 
ঘাসের বনে চড়ে বেড়ায়। এক অঞ্চল থেকে অন্য অঞ্চলে খাবারের 
খোঁজে যায়। মানুষও পেছনে পেছনে চলে। কারণ, সে যেন এ 
প্রাণীদের সঙ্গে শেকলে বাঁধা । তার স্থির হয়ে থাকার জে! কি আছে? 
তাকে খেতে পরতে বে হবে ! 

জন্তর পেছনে পেছনে চলতে চলতে একদল মানুষ মেরুপ্রদেশে চলে এল । 
ওদিকে যেতে তার অন্ুুবিধে নেই । কারণ তার আছে গরম পোশাক, 
বর্শা ছোরাছুরি; আছে আগুন, তাবু আর সঙ্গে রাতে আলো! 
করা প্রদীপ। এসেই তারা ধীরে ধীরে নিজেদের আবহাওয়ার সঙ্গে 
দিব্বি খাপ খাইয়ে নেয়। বরফের বাড়ি বানাতে পারলো । পারলো 
ভারি তাবু গড়তে। তাছাড়া স্নেজ গাড়ি তো ছিল। বাস, সিলমাছ 
টাছ মার, খাও। তবু তারা কিন্তু ঠকে গেল। যে বরফ যুগ পার 
হয়ে মানুষ স্বাধীন হতে চেয়েছিলে, তাদের নিজন্ব আবিষ্কার আর 

আচার প্রথা নিয়ে এই মানুষের দল সেই বরফ যুগেই আটকে রইলো । 
মান্গুষের অগ্রগতির ধাপের সিঁড়ি বেয়ে উঠতে আর পারলো না । 
কারণ তারা প্রকৃতির শৃঙ্খলে বাঁধা পরে রইল । তারা শেষমেশ 
হলো এক্কিমো ! 

নিচে যারা ছিল তারা বরফের খাঁচায় বন্দী হয়ে রইলো না। শিকার 
প্রাণীদের পেছন পেছন ধাওয়া করে একদিন, কেমন করে না জানি, 
তার! ঘোড়া গরু মহিষদের পোষ মানাতে পারলো । বুনো! জন্তুর 
পেছনে না ছুটে তাদের পোষা জন্তুর পাল চড়িয়ে তৃণভূমিতে যাযাবর 
হয়ে দাড়ালো । পোষা জন্তরা মাংস দেয়, তাদের দুধ থেকে পাওয়া 
যায় অন্য খাগ্। চামড়া জোগায় পোশাক তাবু মশক; আর তূণ 
থেকে পাওয়া যায় দড়ি ঝুড়ি। তাছাড়া ফাদ। এ দড়ির ফাদে পাখি 
টাখি ধরতো অথবা ধরেছে খরগোস জাতীয় ছোটখাটো প্রাণী । তবে 
একটাই অস্থুবিধা । তারা স্থির থাকতে পারে না । বুনো জন্ত অথবা 
পোষা জন্তর খিদমদ করতে করতে দিন কাটে । আর সময় যায় 
আদিম প্রকৃতির সঙ্গে রাতদিন সংগ্রাম করে। এই যাযাবর পশু- 
'পালকরাও, এক অর্থে শেকলে বাঁধা হয়ে রইলে। ৷ মানুষের ক্রমোনন- 
তির ধাপে বেশ দূর তারাও উঠতে পারে না । 

আরো নিচে আগের সমভূমিতে তখন ভীষণ জঙ্গল। সেই গহন জঙ্গলে 
ঢোকা যেন ছুঃসাধ্য। সেখানে থাকা মানে, সব সময় গাছ কেটে 
'জঙ্গলের সঙ্গে সংগ্রাম করে বাঁচার চেষ্টা করা। তাছাড়া, জঙ্গলে আছে 
হিংস্র শ্বাপদ। তারাও মানুষের শত্রু । গাছ কাটার জন্য, শ্বাপদদের 
সঙ্গে লড়াই করার জন্য নতুন অন্ত্-হাতিয়ারের প্রয়োজন হলে| | এদের 
কাছ থেকে এল হাতলওয়াল| কুঠার। জঙ্গলে গুহা নেই । তাবু 
খাটাবার স্থযোগও নেই। জঙ্গল পরিক্ষার করে সেখানে কাঠের খঁটি 
পু'তে ডালপাতার আচ্ছাদন দিয়ে এই মানুষরা ঝুপরি ঘর তৈরি করে 
নেয়। জঙ্গলেও মানুষ থাকতে পারে ।__ [জী 
এখানে অবশ্য সমস্ত! হলো খাবারের-_শিকারের ॥ ঘনজঙ্গলের জন্য 

দ.র থেকে শিকার দেখা যায় না, শুধু শোন যায় আওয়াজ । তাছাড়া 
নিমেষে যদি শিকারকে না৷ মারা যায় তবে তা গভীর ঘন জঙ্গলের 
আড়ালে লুকিয়ে যেতে পারে । এইখানে, প্রয়োজনের টানে বর্শার 
বদলে এল তীর ধনুক। তীর ভর্তি তুণ কীধে নিয়ে শিকারী শিকার 
করতে বার হলো ৷ তার সঙ্গী হলো__কুকুর।__এই জুঙ্গলে জীবনটাকে 
যারা সব ভাল বলে মেনে নিল-_তারাও যেন এক শেকলে বাধা 
তারাও স্বাধীন নয়। তারা যেন গাছগাছালি শিকার প্রাণী আর 
কুকুরের সঙ্গে আবটাতে আংটা আটকা! শেকল । ঘনজঙ্গলের শিকারী 
মানুষরাও অগ্রগতির ধাপে আটকে রইলো । তারাও বেশি দূর উঠতে. 
পারে না। 

জঙ্গলে আবার সবাই যায় না। এক দল জঙ্গল ছেড়ে হৃদ আর নদীর 
ধারে চলে এলো । জঙ্গল আর নদীর মাঝে সরু জমিতে তারা৷ বাসা 
বাধে । এখানেও বিপদের হানা । নদী হঠাৎ ফেঁপে ফুলে ঘরবাড়ি 
ভাসিয়ে নিয়ে যায়। বন্যা এলে মানুষ গাছের ডালে উঠে পড়ে। 
এমনি করে মানুষ জানে উ'চুতে থাকলে বানের জলের বিপদ কাটানো! 
যায়। সেকাঠ কেটে উচু মাচান মতো করে তার উপর বাসা বাধলো ৷ 
তার যেমন বন্যার ভয় রইলো! না, তেমনি নেই শ্বাপদের ভয়। তারা 
তো আর মাচাতে লাফিয়ে উঠতে পারে না ।-__এই মাচান বাড়ি 
মানুষের এক বিরাট জয়।__নদীর ধারের মানুষ আদিতে ছিল 
প্রাণী শিকারী ৷ যেসব জন্ত জল খেতে আসতো তাদের মেরে আহার 
সংগ্রহ করতো মানুষ । তারপর একদিন শিকারী জেলে হল। একই 
বর্শা নিয়ে প্রথম প্রথম মাছ মারতো৷ ৷ তারপর পাখি ধরা জালের 
মতো হলো মাছ ধরা জাল। সবশেষে বড়শি দিয়ে মাছ ধরা । আর 
এই সময় তারা নৌকোও বানালো । লম্বা ওক জাতীয় গাছের গুঁড়ি 
খানিকটা আগুনে পুড়িয়ে, খানিকটা, পাথরের কুড়োলে কেটে 
ডিঙি নৌকো, সালতি নৌকো বানালো! মানুষ । একলহমায় প্রকৃতির 
টানানো প্রবেশ নিষেধ নোটিসটি মানুষ ছি'ড়ে ফেলে দেয়। জল আর 


দ্বিতীয় পর্যায় ৪৯ 


মানুষের বাধা নয়।__এই মানুষের হাতে আছে শিকারীর সরঞ্জাম, 
আছে জঙ্গল কাটার হাতিয়ার । আর সবার উপরে মাছ ধরার যন্ত্র- 
পাতি।--বড় সম্পদশালী এই নদী-ধারের মানুষরা । 

এই শিকারী-জেলেরা নিজেদের মাঝে কাজ ভাগাভাগি করে নিয়ে. 
ছিল। কেউ শিকার করতো, কেউ বা ধরে মাছ। আর মেয়ের! 
ছোটরা ঝাকা ঝুড়ি নিয়ে জিনিস কুড়িয়ে আনতো । এইভাবে একদিন 
তার! মৌচাকের সন্ধান পায়। মধু তার! দুদিনের সঞ্চয় হিসেবে জমিয়ে 
রাখে। তারপর হয়তো সেই পশুপালক যাযাবরদের সঙ্গে কোনো! 
এক আলাপের ফলে তারা পশুপালনও শেখে। নদীর ধারের 
মানুষরা কাজ কারবার আয়ত্ত করে নেয়।_-আর সবার শেষে আনে 
কৃষি কাজ। 


(কোরাস )......তুন্দ্রা ভাল, তৃণও ভাল, আর অরণ্য সেও যে ভাল, 
তারা খোলে খাচার দুয়ার তারা জালায় আলো । 
তারা যে দেয় ইগলু তাবু  ঝুপরি পরিপাটি__ 
তরু সবার চেয়ে ভাল দেখি নদীর পারের মাটি। 


(ধুয়া )...... মান্য আইল রে 
প্লাইসটোসিনের দরিয়া বাইয়া 
মান্য আইল রে! 

১) এতটুকু বাসা 


নদীর পারে যখন বসত করতে শুরু করেছে মানুষ, তখন আরো একবার 
fn ধেয়ে এল । ছোটখাট বিপদ আপদ নয়, একেবারে মহাপ্লাবন ॥ 

+* খৃষ্ট পূৰবাব্দে প্লাইসটোসিন যুগ একটা মরণ কামড় দিয়ো 
বডি encarta সে গেল। প্লাবনের ঢল, 


যমে ৷ গ্ৰ ্লাবনের গল্প আছে বাইবেলে নোয়ার দপ্তরে, ভারতের 
৪ 


লে প্রাইসটোসিনের মানুষ 


পুরাণে মন্তুর নৌকোয়। এই বারের প্লাবন মানুষকে নিঃশেষ করতে 
পারলো ন! । কারণ এটা তত জবরদস্ত তো নয় । তাছাড়া প্লাবনকে 
ফাকি দিয়ে উচুতে পশুটশু নিয়ে ওঠাটা হোমোসেপিয়েন্সের মাথায় 
এসে যায়। তার কাছে নৌকোও তো এসে গেছে, আছে মাচান 
বাড়ি। আর খুব একটা উত্তরে ছিল না বলে প্রাবনের ধাক্কাও কম 
লাগে। তারপর একদিন প্রাবনের জল সাগরে নেমে যায়। শীর্ণকৃশ 
স্নানুষ উঁচু থেকে নেমে আসে । স্বাভাবিক অবস্থায় ফিরে যেতে চায় । 
এই ফিরে যাওয়াটা এবারে অনেক সহজ হয় ৷ কারণ প্রকৃতি নিজেও 
তাড়াতাড়ি আগের মতন তৃণ-জঙ্গল নিয়ে সেজে দাড়ায় । 

পুনর্বাসিত মানুষের মধ্যে যার! প্রাথমিক ভাবেকৃষির সংস্পর্শে এসেছিল 
তারা দ্রুত স্বাভাবিক হয়ে দাড়ায় । কারণ সেখানে শিকার পশুপালন 
আর মৎস শিকার-__তিনটে ধারাই ত্রিবেণীর মতো মিশেছিল। যেখানে 
অনেক দেরীতে কৃষি দেখা দেয় সেখানে মানুষ ধু'কতে ধু'কতে এগিয়ে 
যায়। এসব জায়গায় মধ্যযুগ হাজার হাজার বছর স্থায়ী হলে! ৷ যেমন 
স্টেপস্‌ অঞ্চলের যাযাবরের দল, আফ্রিকার পিগমি, এইসব । কোনো 
কোনো জায়গায় উৰ্ধ পুরাপলীয় যুগের সংস্কৃতি__য! তুষার যুগের 
প্রাপ্তি সেই ধারা এখনো চলেছে। যেমন এস্কিমো ৷ 

প্লাবন কেটে গেলে মানুষ আরো একবার অভিযানে যায়। কারণ 
শিকার প্রাণীরাও গ্তাবনের পর ছড়িয়ে ছিটিয়ে দূরে দূরাত্তরে সরে 
গেছে। এই অভিযানে মানুষ যেতে পারে__কারণ তার হাতে আছে 
বিউরিন। সমস্ত ইউরোপীয় ভুভাগের কেন্দরভুমি দখল কে বেরিং 
প্রণালি পার হয়ে মানুষ আলাস্কায় যায়। সেখান থেকে শিকারের 
সন্ধানে ক্রমশ দক্ষিণ দিকে এগিয়ে পৌছোয় একেবারে দক্ষিণ 
আমেরিকার দক্ষিণ বিন্দুতে । হাটাপথ ছেড়ে নৌকোতেও তারা 
মহাসাগর পারি জমানোর চেষ্টা করে। সঙ্গে শুকনো মাংসঃ ফলমূল : 
জলবহনের জন্য পাত্র ছিল চামড়ার মশক, মাটির পাত্র, ফাপা জলজ 
উদ্ভিদের নল অথবা কাঠের খোদাই করা টব ৷ মরুভূমিতে জল বরে 

নিতে এর অতিরিক্ত ছিল উটপাখির গ্মির খোলা । এই কালে 
মোটমাট ৮০০০ খৃষ্ট পূর্বাব্দ থেকে৬০০০ খৃষ্ট পূর্বাব্দ পর্যন্ত সময়ে - মানুষ 
স্থিতিশীল হতে পারছে না । তার কারণ আবহাওয়া আর পরিবেশ 
তখনো স্থিতিশীল হয়নি। দ্বিতীয় পর্যায়ের শেষ ভাগেও মানুষ মূলত 
শিকারী । পরশুরাম আর ধনুর্ধর রাম এই মানুষের কাধে কুড়োল 
আর তীরধন্ুক ; পাশে যুধিষ্ঠিরের কুকুর ৷ 

একদিন তাদের হাতে এল বিউরিনের চেয়ে ভাল বাটালি। 
বিউরিন ছিল তাদের আমেরিক। অভিযানের পাশপোর্ট । আর এই 
নতুন হাতিয়ার হলো কৃষি যুগে যাবার ভিসা । এই নতুন যন্ত্র হাতে 
পেয়ে তারা সুন্দর পালিশ করা কুড়োল আর ছুতোরের যন্ত্র বানাতে 
পারে। এইসব যন্ত্র নিয়ে তারা পেশাদারী জেলে হয়ে ওঠে । অন্যদিকে 
পশুপালনেও সময় দেয়, মাথা ঘামায়। এই সময়ের কতগুলে। লাঠি 
পাওয়। গেছে । তার গায়ে খাজ কাট! কাটা। যেন অঙ্কের রেখা । 
হয়তে। এই লাঠির গায়ে তারা তাদের পশুর সংখ্যার হিসেবট। লিখে 
রেখে গেছে । আর পাওয়। যায় মাটির ভাঙা হাড়ি। 

হাঁড়ির খোজ করতে গিয়ে শস্ত বীজের খোজ পাওয়া গেল। ফ্রান্সের 
কঁপিঞে (0010101819 ) শহরে প্রত্মতাত্বিকরা একটা হাড়ি পেলেন 
যার গায়ে শস্ত বীজ অক! । আর পাওয়। গেল জীতা৷ আর পাথরের 
নিডানি। এই অঞ্চলে ছিল শিকারী-জেলেরী। তবে তো ওরা. 
টাষবাসও করেছে। ওরা তাহলে একধারে একে তিন__-শিকারী জেলে 
চাবী। তবে শস্যের খেশজটা পেল কোথেকে? নিশ্চয় জঙ্গলে, 
তৃণভুমিতে বা নদীর ধারের ঝোপে ঝাড়ে। 

হয়তে৷ পুরুষরা শিকারে অথবা মাছ ধরতে যেতো । আর ফাদে আট- 
কাশো বা বাচ্চা পশু জীবন্ত ধরে এনেছে। এই সব জীবন্ত পশু তাদের 
দুদিনের খাবারের সংস্থান। ছুর্দিনের জন্য পশুগুলো বাচিয়ে রাখতে 
গিয়ে দেখে_ বাচিয়ে রাখা মানে ভবিষ্যতে আরো! বেশি মাংস পাওয়া । 
তাছাড়| জীবন্ত পশু বংশবৃদ্ধি করতে পারে; ছুধের__মাংসের জোগান, 


রি প্লাইসটোসিনের মান্য 
দেয়। বাস__এট্কু জানার পর আরো একটা কাজ জুটে যায়__ 
রাখালিয়া কাজ। 

হয়তো মেয়েরা বাইরে থেকে জিনিস কুড়িয়ে এনেছে। সেই সঙ্গে কুড়িয়ে 
আনা শস্য বীজ একদিন অজান্তে মাটিতে ঝরে পড়ে গেল। তারপর 
দিনে দিনে সেই বীজ থেকে এল অঙ্কুর, এল গাছ, দেখা দেয় শীষ ফুল 
ধরে, শস্যদানা উকি দেয়। এইসব মানুষ বিস্ময়ে দেখে, দেখে 
অভিজ্ঞতায় । দেখেশুনে একদিন মাটিতে বীজ বুনতে শিখল । আর 
ধীরে ধীরে আবিষ্কৃত হয় কৃষিকাজ ।-_কৃষিকাজের চৌকাঠে হাজির 
হয়ে মানুষ মোটামুটি স্থিতু হতে পারে। খাদ্য আছে মাটিতে_যে 
খাদ্যের পেছনে ছুটতে হয় না। শুধু খাটতে হয়। আর পশু আছে 
গোয়ালে। 

এঁচাববাস আর রাখালিয়া কাজের জন্য মানুষের জমির দরকার 
হলে । জঙ্গল কেটে খেত-খামার বানাতে হয় । আবার পশু চরাবার 
জন্য দরকার ঘেসো মাঠ । আর দরকার হলো নতুন হাতিয়ারের__ 
কাস্তে হাতুড়ি কোদাল নিড়ানি। নিড়ানি আসে পরে। শস্য 
খেতের আগাছার উৎপাত সামাল দিতে দিতে হয়রান হয়ে তারা 
নিডানির কথা ভাবে । একদিন তৈরিও করে ফেলে। 

দ্বিতীয় পর্যায়ের শেষে, তৃতীয় পর্যায়ের শুরুতে, মানুষ কৃষিকর্মে নামে । 
আর সেই খৃষ্টপূর্ব ৬০০০ সালের শেষে যখন পৃথিবীর আবহাওয়া 
আরো! একবার দ্রুত পরিবর্তিত হচ্ছিল তখন মানুষ প্রকৃতির উপর 
তৃতীয় বার জয়ী হয়। জয়ী হয় কৃষিকর্স আর পালিত পশুপ্রজন 
শিক্ষাকে টেনে নিয়ে । এতদিন মানুষ ভূত্বকের পরিবর্তন করেনি। 
এইবার সে পরিবর্তনের কাজে নামে। প্রকৃতিকে চ্যালেঞ্জ জানায় 
মানুষ ৷ 

তার সম্বল হলো! চারপাশে কি ঘটছে দেখা_-জমিতে, নদীতে, 
আকাশে, বাতাসে, কীট-পতঙ্গ বা অন্য প্রাণীকুলে ৷ এই দেখা 
যা আগে ছিল ভয় ধরানো-_এইবার তা হলে ভয়' তাড়ানো! এই 

অভ্যাস আর পর্যবেক্ষণ বা দেখা থেকে শুরু হলো উদ্যান কৃষি, পশ্ত- 
'পালন। আর হিসেব কৰা । __কখনে! পরিবর্তন হবে আবহাওয়ার 
“ঝতুর । -কখনো আসতে পারে বন্যা! | { 
আর তখন একদল'মান্ুষ ঘর বেঁধে গ্রাম গড়ে তোলে । এদিকে ক্ষেত 
ওদিকে পণ্ড চারণের মাঠ। সেখানে রাখালের হেফাজতে পালিত 
পণ্ড নদী থেকে দূরে উপ্চু জায়গায় কাঠের ঘরবাড়ি, দেয়াল ডালের 
উপরে মাটি দিয়ে লেপা। ঘরের সামনে উটকো জন্তর প্রবেশ আট- 
কাতে বেড়ার ঝাঁপ_যেন দরজা । বসতি ঘিরে খ্ট প.তে প,তে 
বেড়া। নদী থেকে খাল কেটে গ্রামের কাছে নিয়ে আসা ; অথবা জলের 
ডোবা। বাড়িতে উনোনের ধোয়া, কীচা দুধের গন্ধ, গৃহপালিত 
পশুর গন্ধ। এপাশে ওপাশে ঘুরে বেড়ায় গরু ছাগল ভেড়া শুয়োর । 
একপাশে ডাই করা ছাই। আছে মাটির বাসন। উপ্চুতে মাচানে 
সাজানো থাকে হেতের পত্তর।-_-ওদিকে নদী ধরে এগিয়ে গেলে ধরা 
যায় আরো বসতি ;__নদীর ধারে মাচা বেঁধে আছে একদল । তারা 
মেছো। আবার তারা শিকারী, তারা রাখাল। চাষ্বাস নিয়ে খুব 
একটা মাথা ঘামায় না তারা ।-_দুদলেরই আছে অবসর ৷ আছে চাষ 
বাস, বীজ বোনা, বীজ কাটার উৎসব । আছে মাছ ধরার হুল্লোড়। 
আছে গল্প বলা, গল্প করার অবসর । 

এই ঘর গেরস্থীর কালে মানুষ কাপড় বুনতে শেখে । তবে সে 
“কাপড় তাতে বোনা নয়_হাতে। লম্বা ফ্রেমের ভেতর স্থুতোর টানা 
দিয়ে তারপর ছোট সুতোর পড়েন দিয়ে কাপড় বোন!। ভেড়ার 
লোম দিয়ে স্ুতে| পেল শিকারীরা আর রাখালর!। আর চাষীর! 
পেল শনের জাশের সুতো । তাছাড়া অন্য জন্তর লোম থেকেও 
সত পাওয়া যায়__যে সুতে। কাটা হয় টকলির মত যন্ত্র দিয়ে। 
এবনো এস্কিমোর| এই সুতোর কাপড় হাতে বোনে । জন্ত জানো- 
বাপের ছাল চামড়। দিয়ে গা ঢাকার আর দরকার হলো না।__তাদের 
কাপড় আছে। 


৫৪ প্লাইসটোসিনের মানুষ! 
চেনাজানা মানুষের দেখ পাওয়া গেল তৃতীয় পর্যায়ের শুরুতে । প্রাই-- 
সটোসিনের দরিয়! বেয়ে নবপলীর যুগে যে মানু এলো, তার নিজের, 
ঘর আছে। হতে পারে তা ইগলুঃ তাবু, ঝুপরি, মাচান বা মাটির 
ছেঁচাবেড়ার ঘর।__তবু তা ঘর। তার নিজের থাকার জন্য ঘর। 
তার আছে প্রতিবেশী । আছে গ্রাম। আছে পুরনে। দিনের গল্প । 
তার আছে স্থিতি আবার আছে গতি । আর আছে সাতলাখ বছরের 
বিরাট সংগ্রামের ইতিহাস ৷ 

টি"কে থাকতে চেয়ে যে সংগ্রামে নেমেছিল, প্রকৃতির বন্ধন খুলতে 
খুলতে প্রকৃতিকে চ্যালেঞ্জ জানাতে তৈরি হতে সে প্রস্তুত হয়। সে 
আর আটকে থাকতে চায় না। তার ঘর যেমন তার আশ্রয়, অবসর, 
__তেমনি যাত্রাবিন্দ্র। এ ঘর শুধু মানুষের ঘর | 

ঘর পেয়ে মানুষ এতদিনে বড় হলো । এবার একদিন সে দৈত্য হবে। 
শৈশব পার হয়ে কৈশোরের শুরুতে যখন ঘরে পা দেয় মানুষ তখন 
তার মনে দৈত্য হবার ইচ্ছে কি ছিল? 

উত্তর জানা যায় না। শুধু সেই কিশোর নতুন গড়া পাথরের হাতিয়ার 
গুলো নিয়ে ঘরে বাইরে তাকায় |__তার দুচোখে স্বপ্ন, দুকানে নতুন 
কালের সুর ৷ 

(কোরাস)****** 


যে কিশোর এল প্লাবন সীতারি মাটি তার নির্ভর 


ছোট দুমুঠোয় বিশ্ব ধরিতে _তুলে লয় ধন্দুশর । 
সেই তো! সেজেছে শিকারী রাখাল অথবা মেছুয়া জেলে । 
খুঁজে বুঝি পায় শস্ত বীজে, মাটিতে খাছ মেলে । 


সে গড়ে নেয় নিজ ঘর। 
তার আছে যে অবপর । 
যাহারা তাহারে দিয়েছে মান দিয়েছে পরিচয়, 
দুহাত ভরিয়া ঢালিয়া দিয়েছে যুগযুগ সঞ্চয়, 
যাহারা পেরেছে জালাতে আলো ঘুচাতে অন্ধকার 


চেয়েছে হঠাতে বিপুল ভীষণ বিপদ দুনিধার_ 
তারা ধরা দেয় অবসরে । 
সকলি আছে সেই ঘরে। 
সে কিশোর মানে ঘরের বাধা মানেনা তাহার টান, 
দুচোখে দেখে বিপুল আকাশ দুকানে দূরের গান। 
প্লাবন ঝড়ের স্মৃতির আঘাতে ভুলে যায় নিজ ঘর 
চেনা অচেনার দোলনে দোলে তার যত অবসর 
সে ঘরটুকু নিয়ে মগ্ন 
তার দুচোখ দূরের স্বপ্ন । 
মানষ আইল রে 
প্লাইসটোপিনের দরিয়া বাইয়া 


মানুষ আইল রে! 

